
TABLOUL 1 


Scena reprezintă un birou obişnuit de lucru. Pe peretele 
din spate se află un panou de reclamă pe care e desenat 
un dop uriaş, sub care scrie: „Folosiţi cu încredere 
produsele Cooperativei «Dopul perfect»!” La ridicarea 
cortinei,  Guzgănici, responsabilul unității nr. 2 a 
Cooperativei „Dopul perfect”, discută cu Controlorul de 
calitate. 


CONTROLORUL DE CALITATE (continuând O 
idee):...Situatia asta, de altfel, eu am mai sesizat-o în 
câteva... 

GUZGANICI (neatent, cu aerul unui om foarte stăpân pe 
situație): În câteva ce? 

CONTROLORUL DE CALITATE: În câteva şedinţe. 

GUZGANICI: Aha! Şedinţe... (Oftează obosit.) Tovarásu'... 
că ţi-am uitat numele... tovarásu' controlor de calitate, 
dumneata ai în exprimare un defect capital. Nu eşti 
concis. Care-i esenţa? 

CONTROLORUL DE CALITATE: Esenţa e cá dopurile 
produse în cooperativa noastră nu sunt aşa cum scrie 
pe firmă. 

GUZGĂNICI: Care firmă? 

CONTROLORUL DE CALITATE: Firma noastră, pe care scrie: 
Cooperativa „Dopul perfect”. 

GUZGANICI: Ce vrei să insinuezi? 

CONTROLORUL DE CALITATE: Că dopurile noastre nu sunt 
perfecte. 

GUZGANICI (cu o gravitate amenințătoare): Dumneata te- 
ai pătruns puţin, înainte de a spune aceste cuvinte? 

CONTROLORUL DE CALITATE: Da, m-am pătruns. 

GUZGĂNICI: Si sustii în continuare cá dopurile noastre nu 
sunt perfecte? 

CONTROLORUL DE CALITATE: Sustin. 

GUZGĂNICI: Pe ce te bazezi? 

CONTROLORUL DE CALITATE: Pe faptul că se sfárámá. 

GUZGANICI: Interesant... Şi de ce se sfărâmă? 

CONTROLORUL DE CALITATE: Pentru că nu au suficient 
clei. 

GUZGĂNICI: Şi de ce nu li se pune suficient clei? 

CONTROLORUL DE CALITATE: N-avem. 

GUZGĂNICI: De ce? 

CONTROLORUL DE CALITATE: Aţi dat ordin la magazie să 
nu ni se mai livreze, deşi acest material e prevăzut în 
procesul tehnologic. 

GUZGĂNICI: Eu?! 

CONTROLORUL DE CALITATE: Da, dumneavoastră. 

GUZGĂNICI (amenintátor): Eşti sigur? 

CONTROLORUL DE CALITATE: Da. Eram de faţă. 

GUZGĂNICI (moale): Într-adevăr, ideea a fost a mea. Nu 
ştiu dacă cunoşti, dar avem pierderi mari din cauza 
dopurilor nevándute. (Confidential.) Pe piaţă se petrece 
un fenomen foarte ciudat: dopurile noastre nu se mai 
caută. Aşa că o să facem economie la clei şi le ieftinim 
brusc. Ce zici de ideea mea? 

CONTROLORUL DE CALITATE: Le ieftinim, dar de sfărâmat 
se sfărâmă în continuare. Asta e problema. 

GUZGĂNICI: Sunt multe? 

CONTROLORUL DE CALITATE: Destul de multe. 

GUZGANICI: Se observă de la prima vedere? 

CONTROLORUL DE CALITATE: Se observă. 

GUZGĂNICI: Atunci să facem în aşa fel încât să nu se 
observe. Íntelegi? Neobservándu-le, nu vei mai avea 
nici dumneata sentimentul cá ele existá. Intelegi? 

CONTROLORUL DE CALITATE: Nu inteleg. 

GUZGÁNICI: Má mir. Doar sunt destul de dar. Sá-ti explic 
incá o datá. E foarte simplu. Puneti dopurile perfecte 

într-o parte, iar pe cele imperfecte în cealaltă parte, în 
asa fel încât între ele să existe o diferenţă: cele 
perfecte să se vadă, iar cele imperfecte să nu se vadă. 
(i surâde prietenos, perfid si complice.) Văd că ai 
înţeles. Bravo! (Controlorul de calitate îl priveşte 
perplex, apoi pleacă. Guzgănici strigă după el.) Spor la 
muncă, tovarăşe controlor de calitate! 


(Intră Corespondentul voluntar, un tânăr de vreo 25 de 
ani.) 


CORESPONDENTUL VOLUNTAR: Bună ziua. 

GUZGANICI: Bună ziua, drăguță. Cu ce ocazie? 

CORESPONDENTUL VOLUNTAR: Dumneavoastră m-ati 
chemat. 

GUZGĂNICI: Eu?! 

CORESPONDENTUL VOLUNTAR: Da, dumneavoastră. 

GUZGANICI: Eşti sigur? 

CORESPONDENTUL VOLUNTAR: Absolut sigur. Personal mi- 
aţi dat telefon acum cincisprezece minute. 

GUZGANICI: Intr-adevár, ai dreptate, eu te-am chemat. 
Am vrut să stăm puţin de vorbă amándoi. Asa, ca de la 
om la om. 

CORESPONDENTUL VOLUNTAR: Cu plăcere. 

GUZGĂNICI: Am auzit că dumneata eşti înzestrat cu darul 
condeiului, ştii să compui frumos. 

CORESPONDENTUL VOLUNTAR (modest): Da, scriu şi eu 
câte ceva... Nu mă pricep prea bine, dar... 

GUZGANICI: Lasă că te pricepi, te pricepi... Chestia aia 
care ai făcut-o cu brigada artistică de agitaţie... aia 
cu... ştii dumneata cu ce... era destul de reuşită. Rima 
era bine aleasă. Dumneata eşti talentat. Păcat că nu-ţi 
foloseşti talentul doar în incinta unităţii noastre... Am 
auzit că scrii şi la presă. 

CORESPONDENTUL VOLUNTAR: Aşa, câte o scurtă ştire... 
diferite aspecte... 

GUZGĂNICI: Tocmai despre aspectele astea e vorba. E 
adevărat că ai scris despre dopurile noastre că sunt de 
o calitate slabă? 

CORESPONDENTUL VOLUNTAR: E adevărat. 

GUZGĂNICI: E bine că recunosti. Înseamnă că eşti un om 
cinstit. Si de ce n-ai venit să-mi arăţi şi mie aceste 
articole, să le văd şi eu, eventual să le pun şi o 
stampilá, ca să fie legale din toate punctele de vedere? 
De ce nu procedezi corect până la capăt? 

CORESPONDENTUL VOLUNTAR: Eu cred că am procedat 
corect. N-am spus decât adevărul. 

GUZGANICI: Pe dumneata, ca salariat, nu te leagă nimic, 
nici un pic de sentiment patriotic faţă de unitatea în 
care lucrezi? Cum ai putut s-o bârfeşti, s-o murdáresti 
cu noroi şi s-o dezonorezi? 

CORESPONDENTUL VOLUNTAR: (calm): Tovarásul 
Guzgánici... 

GUZGANICI (îi sare deodatá muştarul): Ce ,tovarásu' 
Guzgánici!”? Ce vrei să insinuezi cu asta? 

CORESPONDENTUL VOLUNTAR: Nu insinuez nimic. 

GUZGANICI: Atunci de ce-ai spus (imitânau-/) „tovarăşul 
Guzgánici”? Ce semnificaţie are această intonatie 
specială? 

CORESPONDENTUL VOLUNTAR: Semnificaţia e 
următoarea: eu am scris un articol în care criticam 
calitatea slabă a dopurilor cooperativei noastre, iar 
dumneavoastră, după câte văd, nu vă convine această 
critică. 

GUZGANICI (se ridică în picioare, pălind): Ştii ce? Pân-aici! 
Sá nu rosteşti cuvântul critică în fata mea, care îl 
cunosc de pe vremea când dumneata sugeai ţâţă! Să-ţi 
fie ruşine! 

CORESPONDENTUL VOLUNTAR: De ce să-mi fie ruşine? 

GUZGANICI: Pentru că, după ce ne calomniezi dopurile şi 
vulgarizezi într-un chip scandalos critica, ai neruşinarea 
să pretinzi că ai spus adevărul. 

CORESPONDENTUL VOLUNTAR: Da, am spus adevárul. 

GUZGANICI: Bine. Multumesc! Poti sá pleci! 

CORESPONDENTUL VOLUNTAR (îndreptându-se spre 
ieşire): Bună ziua. 

GUZGANICI (uluit de calmul acestuia): Ascultă! Stai puţin. 

CORESPONDENTUL VOLUNTAR: Stau. 

GUZGĂNICI: Vrei să te uiţi puţin in ochii mei? 

CORESPONDENTUL VOLUNTAR: Cu plăcere. 

GUZGANICI: Uite-te lung şi sincer. Aşa. (Se privesc lung în 
ochi. Apoi Guzgănici îi zâmbeşte duios.) Ce zici, n-ar fi 
mai bine să procedăm omeneste şi să ne împăcăm? Nu 
crezi că ar fi normal şi firesc — ca colegi de muncă ce 
suntem şi care trebuie să ne respectăm reciproc — să- 
mi ceri iertare şi să-ţi iei un angajament pe viitor? (Se 
apropie de el, il ia pe după umeri şi-l priveşte duios.) 
Hai, fii sincer! Nu-i aşa că pe viitor n-ai să mai vul- 
garizezi critica? Nu-i păcat de dumneata, fruntaş în 
producţie, băiat tânăr ce eşti? Ai în faţă o viaţă 
întreagă. Poţi să-ţi petreci timpul liber cu folos: să 
mergi la filme, la teatru, să citeşti o carte, să scrii nişte 
versuri de dragoste pentru o fată... De ce să-ţi pierzi 
vremea cu chestii de-astea. (Tăcere). Bine, văd cá 
regreti în adâncul sufletului. Du-te la locul de producţie. 
Spor la muncă! 


(// bate pe umăr továráseste. Corespondentul voluntar 
pleacă. Imediat după el intră Controlorul de calitate. 
Acesta rămâne lângă uşă şi priveşte lung, abătut.) 


GUZGĂNICI: Ce s-a întâmplat, tovarăşe dragă? 

CONTROLORUL DE CALITATE: Tovarăşu' responsabil, am 
încercat să punem dopurile proaste de-o parte şi uite- 
aşa o grămadă a ieşit. Te-apucă pur şi simplu fiorii când 
te uiţi la ca. 

GUZGÁNICI: Dar de ce trebuie sá te uiţi? De ce? De ce nu 
te uiţi în altă parte? De ce observi dumneata numai 

dopurile proaste? Dopuri bune nu sunt? 

CONTROLORUL DE CALITATE: Sunt. 

GUZGANICI: Atunci de ce nu te legi de alea bune şi-ţi sar 
în ochi tocmai alea proaste? Ce-ar fi dacă şi eu aş face 
la fel când se dau primele? Că mi se pare c-ai luat pri- 
mă pe ultimul trimestru. 

CONTROLORUL DE CALITATE: Am luat. 

GUZGANICI (prietenos): Bine, o si iei şi pe trimestrul ăsta. 

CONTROLORUL DE CALITATE: lau, nu iau, vorba e că 
dopurile se sfárámá. 

GUZGANICI: Si ce dacă se sfărâmă? Trebuie să urli 
dumneata pe toate drumurile că se sfărâmă? 
Dumneata cunoşti regulamentul de ordine interioară — 
baza activităţii noastre în producţie? Ce scrie acolo? 
Scrie că trebuie să pălăvrăgeşti despre dopurile care se 
sfărâmă? Răspunde concret. 

CONTROLORUL DE CALITATE: Nu, nu scrie. 

GUZGANICI: Atunci, de ce nu-ţi ţii gura? De ce nu respecţi 
regulamentul de ordine interioară? De ce-l încalci? Ştii 
că pot să te pedepsesc pentru asta în mod exemplar? 
Ei, află c-o să te pedepsesc. O să-ţi bag eu dumitale un 
dop, uite asa de mare (fi arată pumnul), în gură, ca să 
vedem cum o să mai urli pe urmă. La revedere! Spor la 
muncă! 

CONTROLORUL DE CALITATE (amenintátor): Mulţumesc. 
(/ese). 

GUZGÁNICI (priveste ín urma lui mánios): ,Multumesc”?! 
Bine! Vă învăţ eu minte! (Sună şi intră Secretara.) Fă 
imediat o adresă la Centrală, prin care să cerem 
scoaterea din muncă a individului ăsta, aşa-zis 
controlor de calitate. Alături de el îl pui şi p-ăla care 
scrie pe la ziare, corespondentul voluntar. Să li se faci 
formele de lichidare, întrucât au încălcat regulamentul 
de ordine interioară. Fă adresa imediat! (Secretara dá 
să iasă. Guzgănici îi face semn sá se oprească.) Stai pu- 
tin... Să ne mai gândim. Ce zici? 

SECRETARA (îi cunoaște năravul): Poate c-ar trebui să-i 
mai ajutăm. 

GUZGANICI: Ai dreptate. Ce-ar fi să le dăm câte o primă 
excepţională? O primă care să-i stimuleze, să le ridice 
moralul, să-i apropie mai mult de întreprinderea 
noastră. Nimic pe lume nu e mai constructiv decât o 
primă dată la timp. (Expeditiv.) Fă nişte forme în acest 
sens şi adu-le să le semnez. (Secretara iese. Sună 
telefonul.) Alo, da! Da, la telefon Guzgănici, responsa- 
bilul unităţii numărul doi a Cooperativei „Dopul 
perfect”, Bulevardul Buna Înţelegere nr. 111, cont 
B.R.P.R. 1.000.001, telefon 51.00.70... Cine doreşte? Vă 
salut, vă salut... Ce mai fa...? (Pauză. Încremeneşte cu 
gura cáscatá.) N-am înţeles bine! Un... da... da. 
Mulţumesc, tovarăşu'... Vă salut... Asemenea... Spor la 
muncă! (Închide telefonul şi începe să alerge prin 
scenă agitat, apoi apasă pe butonul soneriei. Intră 
Secretara.) Cheamă de urgenţă pe... (/; face un semn 
anume cu degetul.) Urgent! (Secretara dispare şi, ime- 
diat, de afară se aud zgomotele unei agitatii generale. 
Peste câteva clipe întră Mama, o femeie corpolentă, 
încă în putere, cu o înfăţişare demnă, pe care 
Guzgănici o salută cu supunere.) Sărut mâinile, mamă. 
(Mama îl sărută duioasă pe frunte şi ia loc la masa de 
şedinţe. Apoi intră Unchiul din partea mamei, un bărbat 
corpolent, de 50 de ani, cu mánecute negre.) Bună 
ziua, unchiule. (Urmează Unchiul din partea tatei. 
Nepotul I, Nepotul II şi Nepotul III, care sunt frati ge- 
meni şi vor semăna, dacă se poate, până la confuzie. 
Eventual, vor fi numerotati pe spate. Guzgánici ia loc în 
capul mesei). V-am chemat să vă anunţ o veste cu 
caracter neplăcut. Mi s-a relatat confidential de către 
vărul Costică de la Centrală că trebuie să ne sosească 
dintr-o clipă în alta un inspector. În asemenea momente 
grele e bine să fim mai uniţi ca oricând, să nu ne 
pierdem firea şi demnitatea. V-am chemat, deci, în 

calitate de membri ai familiei şi de funcţionari ai unităţii 
în care muncim şi trăim laolaltă. Trebuie luate de 
urgenţă câteva măsuri preventive, începând de jos şi 
până sus. Unu: portarul să se îmbrace într-o uniformă 
cât se poate de respectabilă şi să nu miroasă cumva a 
ţuică sau a usturoi. 

UNCHIUL DIN PARTEA TATEI: Am să-l verific eu personal. 

GUZGANICI: Să-l aduci apoi aici ca să-i controlez şi eu 
ţinuta. Doi: aleea principală va fi măturată si de ultimul 
fir de praf. (Către Mama). Scoti nişte bani din fondul 
pentru ocrotirea mamei şi copilului şi cumperi flori albe 
şi roşii, care să fie presărate pe aleea principală. 

NEPOTUL |: Şi dacă florile nu sunt suficient de 
mirositoare? 

GUZGANICI: Cumpárati câteva kilograme de apă de 
colonie şi le stropiti. 

UNCHIUL DIN PARTEA MAMEI: Ar trebui să ai în vedere şi 
acea grămadă de dopuri sfărâmate care se află prea în 
ochii tuturor. 

GUZGANICI: Să fie acoperită cu pământ! 

MAMA: lar în acest pământ să fie răsădite nişte flori. 

GUZGĂNICI: Exact. Să dea impresia că e vorba de un 
rond. Apoi, încă o măsură foarte importantă: toţi 
palavragiii, toţi gură-spartă, toţi criticaştrii, în general 
toţi cei necorespunzători din acest punct de vedere... 
(confidential, mă refer la acei inconstienti care ar 
putea sá strice atmosfera sárbátoreascá din timpul 
vizitei tovarásului inspector... 

UNCHIUL DIN PARTEA TATEI (îngrijorat): Într-adevăr, ce 
facem cu ei? ) 

UNCHIUL DIN PARTEA MAMEI: Astia abia aşteaptă o 
inspectie. 

GUZGÁNICI: Trebuie făcuţi inofensivi. Să-i trimitem în 
deplasare. 

MAMA: Sunt prea mulţi, n-avem fonduri suficiente. 

GUZGĂNICI (gânditor): Altceva. 

UNCHIUL DIN PARTEA TATEI: Dacă i-am învoi acasă? 

GUZGÁNICI: Bate la ochi. Altceva. 

NEPOTUL I (dupá ce s-a consultat în prealabil cu ceilalţi 
doi): Am o idee. 

NEPOTUL II (corectânau-/): Adică avem... 

NEPOTUL III: De fapt, a fost ideea mea... 

NEPOTUL I: Exagerezi, dragul meu. (În aceeaşi clipă îl 
loveşte peste gură. Apoi toti trei se încaieră.) 

GUZGÁNICI (urlând la ei): Terminati odată, idiotilor! Ce 
idee aveţi? 

NEPOTUL I (radios, cu o mutrá de idiot): Sá infiintám un 
cor? 

GUZGÁNICI: Un cor?! 

NEPOTUL II: Da, un cor. 

NEPOTUL III: Da, de exemplu, un cor... Adică toţi aceştia... 
criticaştrii despre care e vorba... vor fi antrenați să 
cânte în cor... În timpul vizitei, cu alte cuvinte, ei vor în- 
váta nişte cântece... (Guzgánici şi ceilalţi se privesc 
uimiti.) 

GUZGĂNICI: Excelentá idee! (// sărută pe frunte pe cei trei 
nepoți.) Mamă, cunoşti pe cineva din unitatea noastră 
care ar putea îndeplini funcţia de dirijor? 

MAMA: E unul la Ambalaj care a fost dascăl de biserică pe 
vremuri. 

GUZGĂNICI: Trimite-l de urgentă la mine. Gata, la treabă! 
(Toti cei de pe scenă, în afară de Guzgănici, ies. Se aud 
tropote, voci repezite, agitaţie. Guzgănici se urcă pe 
birou şi de acolo priveşte pe fereastră pregătirile, dánd 
ordine.) Aşa, băieţi, máturati cu atenţie şi cu grijă! Nu 
aruncaţi florile la întâmplare. Rupeţi  cotoarele, 
presárati numai petalele. Intái petalele albe, apoi pe- 
talele roşii. 


(Uşa se deschide uşor, cu precauție, şi intră un unchiaş 
cu mustáti, îmbrăcat în costum national; pe cap poartă o 
caschetă de portar. la poziție de drepți şi salută 

PORTARUL: Să trăiţi! 

GUZGĂNICI (tresare îngrozit): Cine-i? 

PORTARUL: Eu sunt. Portarul de la poarta nr. 1. Mi s-a 
spus să mă prezint pentru controlul echipamentului. 

GUZGÁNICI (// studiază fără să coboare de pe birou): Cine 
a fost idiotul care te-a pus să te îmbraci în costum 
naţional? 

PORTARUL: Nu ştiu dacă vi s-a explicat... Uniforma mea s- 
a deteriorat pe la coate şi atunci am luat un costum de 
la echipa de dansuri. 

GUZGĂNICI: Bine că nu te-ai îmbrăcat în uniformă de 
popă. Apropie-te şi suflă tare. (Portarul suflă. Guzgănici 
se strâmbă.) lzmă? 

PORTARUL: Izmá. 

GUZGĂNICI: Cât? Dar sincer. 

PORTARUL: O litră. 

GUZGĂNICI: Fii sincer până la capăt! 

PORTARUL: De fapt... Două. 

GUZGĂNICI: Bine. Mâine te dau afară. Du-te şi ia-ti postul 
în primire până la lichidare. (Portarul dá să plece, apoi 
se întoarce, aducându-şi parcă aminte de ceva.) 

PORTARUL: Adică de ce sá mă dati afară, tovarásu' 
Guzgánici? 

GUZGANICI: Imi place de dumneata. Vii beat mort la 
serviciu si má întrebi cu naivitate pentru ce te 
sanctionez. 

PORTARUL (stă puțin pe gânduri): Păi... nu vă spuse nimic 
unchiul dumneavoastră? 

GUZGĂNICI: Care unchi? 

PORTARUL: Unchiul dumneavoastră din partea mamei... 
Care e şeful magaziei. Şi care e de fel din Găeşti... 

GUZGĂNICI: Ce-i cu asta? Nu-nteleg... 

PORTARUL (victorios, suráde): Pai si eu sunt din Gáesti! 

GUZGANICI: Să fii sănătos! 

PORTARUL (care face pe prostul, dar nu e): Si mama 
dumneavoastră e tot din Găeşti... 

GUZGANICI: Da, si? 

PORTARUL (/nsinuant) Si unchiul dumneavoastrá din 
partea tatei, si nepoţii dumneavoastră... toti sunt din 
Gáesti. Dumneavoastrá nu sunteti tot din Gáesti? 

GUZGANICI: Da, si ce-i cu asta? 

PORTARUL: Pái asta zic si eu: ce-i cu asta? 

GUZGANICI (náucit): Care asta? 

PORTARUL: Asta cu... mama, cu unchii, cu Gáestii, cu 
nepotii... Ce-i cu asta? 

GUZGANICI (se îndreaptă spre el, amenintátor, dar ín 
ultima clipă se stăpâneşte): Ascultă, dragă... Dumneata 
eşti idiot sau eşti beat? De ce te joci cu cuvintele? Du- 
te si vezi-ti de treabă. Vorbeşte mai puţin si fá-ti 
serviciul conştiincios. (Binevoitor.) Aşa cum de altfel ţi-l 
faci dumneata întotdeauna. Pentru că dumneata eşti un 
portar capabil şi noi o să avem grijă să te apreciem la 
vreme. Du-te la treabă. Când vine tovarăşul inspector, 
îl saluti frumos şi disciplinat, dar nu-i vorbeşti în faţă, 
ca să nu duhneşti a izmă, doamne fereşte! Spor la 
muncă! (Portarul iese. Guzgănici dă mai departe 
indicații.) Aşa, băieţi, mai cu energie! 


(Îşi freacă palmele nerăbdător, bucuros. Între timp pe 
uşă intră un individ spălăcit şi umil. Rămâne lângă uşă; 
aşteaptă să fie băgat în seamă, dar, văzând că Guzgănici 
nu sesizează prezenţa lui, strigă încet şi răguşit.) 


PLĂTICĂ:  Tovarăşu' responsabil! (Pauzá.  Tovarásu' 
responsabil! 


(Pauză. Plătică se apropie incet de responsabil şi-l trage 
de pantaloni. Acesta tresare speriat şi se întoarce brusc. 
Câteva clipe rămâne uluit şi nedumerit, înfiorat de 
bănuiala că acesta ar putea fi Inspectorul.) 

GUZGÁNICI (bálbáindu-se): Tovarásu'...? (Plătică încearcă 
să vorbească, dar nu mai are glas.) Dumneavoastră 
sunteţi tovarăşu'?... (Face un semn cu degetul în sus. 
Plătică se uită idiotizat la deget şi dă din cap că da.) 
Atunci, dumneavoastră sunteţi tovarăşul inspector de 
la...? 

PLĂTICĂ (tuşeşte şi-i revine glasul): De la Ambalaj. 

GUZGĂNICI: De unde? 

PLĂTICĂ (îi întinde mâna cu respect): Plătică... de la 
Ambalaj. Aţi binevoit să mă chemaţi. 

GUZGANICI (rásuflánd usurat): Păi de ce nu vorbeşti aşa, 
măi Plătică, de la început? 

PLATICA: Mă iertati, sunt rágusit, nu am glas. 

GUZGĂNICI (insinuant): Aha! Dar în trecut aveai? 

PLATICA (uimit): În trecut? 

GUZGÁNICI: Da, în trecut, în vechiul regim... (/nsinuant.) 
Pe vremea când erai dascăl de biserică... Atunci aveai 
glas, dar acum nu mai ai, eşti rágusit? 

PLATICA (bálbáindu-se): Tovarăşu' responsabil... eu... într- 
adevăr... Dar n-am fost solist, cântam în cor. 

GUZGĂNICI: Asta spun şi eu, că atunci cântai în cor, dar 
acum pe noi nu vrei sá ne servesti... 

PLATICA (dregándu-si glasul): Vai de mine, cu plăcere. 

GUZGĂNICI: Foarte bine. Spune-mi, poti să înfiinţezi rapid 
un cor? 

PLĂTICĂ: Desigur, dar sunt rágusit. 

GUZGĂNICI: N-are importanţă. Uite ( întinde o hârtie), 
aduni imediat pe toţi ăştia şi faci cu ei un cor. Peste 
zece minute să vă aud cântând. Hai, du-te. Spor la 
muncă. 


(ÎI împinge spre uşă. Plătică iese, társáindu-si paşii. 
Peste câteva clipe se întoarce.) 


PLĂTICĂ: Nu vă supăraţi, ce repertoriu să abordăm? 

GUZGĂNICI: Indiferent. Numai să vá aud cântând. (Pláticá 
iese, apoi apare iar.) 

PLATICA: Şi dacă elementele pe care mi le-aţi dat pe listă 
nu au voce? 

GUZGANICI: Totul depinde de dumneata. Omul când are 
bunăvoință face si pe dracu’. (// împinge pe uşă afară, 
apoi se urcă pe fereastră şi strigă.) Daţi-i zor, tovarăşi, 
dati-i zor! 


(Se aude un glas de departe care strigă slab: ,Vinee!" 
Apoi cuvântul zboară din gură în gură, auzindu-se tot mai 
aproape. Guzgánici ciuleşte urechile, apoi, când se 
convinge că a auzit bine, sare de pe birou. Membrii 
familiei — mama, unchii şi nepoții — intră val-vártej.) 


GUZGĂNICI: Repede, repede! Aliniaţi-vă pe două rânduri! 
(Toti se aliniază pe două rânduri, Guzgănici trecând în 
față. Câteva clipe de aşteptare încordată şi Inspectorul 
apare. Guzgănici iese înainte şi-i strânge mâna cu 
afecțiune.) Bine aţi venit în mijlocul nostru, tovarăşe 
inspector. Vă rog să-mi permiteti să vă prezint un grup 
de lucrători fruntaşi în muncă din unitatea noastră. 


(Toti cei prezenți îi strâng mina Inspectorului cu respect 
şi considerație, spunándu-si numele, dar în asa fel încât 
spectatorul să nu audă acest nume. Inspectorul, auzindu- 
le numele, rămâne câteva clipe surprins.) 


INSPECTORUL: Mi s-a părut mie, sau toţi aveţi acelaşi 
nume? 

GUZGĂNICI (amabil): Da, noi suntem toţi o familie... 
Mama mea... unchiul meu... nepoţii... (Mama îi dá un 
ghiont, îşi dă seama de gafă şi se grăbeşte să o 
repare.) Adică... voiam să spun că noi... întregul nostru 
colectiv... suntem ca o familie unită... adică ai noştri... 
(/nspectorul dă din cap într-un anumit fel, închipuind un 


18 


Ariciul de la dopul perfect 


gest nedeslusit, sí se aşază la masa de şedinţe. Toti 
ceilalți se aşază si ei. Guzgănici caută să-şi mențină 
jovialitatea.) Cu ce ati călătorit? 

INSPECTORUL (sec): Cu tramvaiul. (Tăcere stânjenitoare.) 

GUZGANICI: Ce ati dori să inspectati la noi, tovaráse 
inspector? Ce probleme vá intereseazá? Calitatea? 

INSPECTORUL: Da, si calitatea... 

GUZGANICI (aruncándu-le celorlalți priviri íngrijorate): 
Aceasta e o chestiune care pe noi ne frământă zi de zi 
şi căreia îi acordăm cea mai mare atenţie. Chiar astăzi, 
un controlor de calitate mi-a sesizat nişte mici, foarte 
mici defecţiuni de fabricaţie şi eu am luat pe loc măsuri 
tehnice hotărâte. Noi luptăm ca firma noastră — „Dopul 
perfect” — să corespundă întru totul cu produsele pe 
care le dăm pe piaţă. Dar probabil că doriţi să vă 
convingeti personal de calitatea dopurilor noastre. 


(Guzgănici bate din palme; în aceeaşi clipă, uşa se 
deschide şi apar două fete, cu grijă selecționate, care 
aduc pe o tavă acoperită cu catifea roşie un dop. 
Guzgănici îi înmânează Inspectorului dopul. Inspectorul îl 
cercetează câteva clipe atent, vreme în care se păstrează 
o linişte mormântală.) 


INSPECTORUL: Dati-mi, vă rog, o lupă. 


(Guzgănici cere o lupă, care aleargă fulgerător din 
mână în mină. Inspectorul cercetează preocupat dopul.) 


GUZGĂNICI (precizează): Este un dop luat absolut la 
întâmplare. 

INSPECTORUL (enigmatic): Mda... Aduceti, vă rog, o sticlă. 
(/ se aduce o sticlă). Să încercăm să-l introducem. 
(Încearcă, se chinuie, dar nu reuşeşte. Asistenţa 
manifestă îngrijorare.) 

GUZGANICI: Permiteti să încerc eu. (G/umet.) Pe mine mă 

cunoaste mai bine. 


(Încearcă, dar nu reuşeşte. Încearcă si ceilalți pe rând. 
Dopul nu intră. Consternare generală. Guzgănici iese şi se 
întoarce peste o clipă cu un baros. Pune sticla jos, dopul 
deasupra, apoi dă o lovitură din răsputeri. Se aude un 
bubuit ca de tun. Toţi se aruncă pe sub mese, inclusiv 
Inspectorul. Guzgánici, radios, ridică sticla şi o arată 
tuturor.) 


GUZGĂNICI: A intrat! 
INSPECTORUL (cercetând cu atenţie sticla): Mda... Acum 
v-aş ruga un tirbuşon. 


(/ se dá un tirbuson. Inspectorul înşurubează tirbusonul 
în dop şi trage. Trage mai tare. Nimic. Propteşte sticla 
între picioare şi trage. Nimic. Guzgănici încearcă şi el. 
incearcă toti pe rând.) 


GUZGĂNICI: Propun să facem un efort colectiv. 


(Guzgănici tine sticla şi toti ceilalți se agaţă unul de 
altul, ca-n povestea cu ridichea, şi trag. La un moment 
dat, dopul iese şi ei toti cad grămadă. Guzgănici priveşte 
îngrozit spre Inspector. Acesta zâmbeşte la un moment 
dat si, ca la o comandă, toti ceilalți încep să râdă în 
hohote, cu plăcere adâncă. Deodată, însă, Inspectorul 
ridică dopul la vederea tuturor. Asistenţa ínmármureste.) 


INSPECTORUL (arătânau-i-l lui Guzgánici): S-a sfárámat. 

GUZGANICI (dezolat): Probabil a fost un dop prea 
proaspăt, încă nedospit suficient. Dar... (Se opreşte 
încurcat, nu ştie ce să mai spună. Tăcere prelungită.) 

PLATICA (strecurándu-se pe furis): Tovarăşe responsabil, 
má scuzati... o întrebare. Putem să cântăm „Som- 
noroase pásárele”? Nu are un conţinut politic, dar... 

GUZGĂNICI (care ar vrea să-i dea cu ceva în cap, dar se 
retine, făcându-i semn să iasă): Orienteazá-te! 

INSPECTORUL: Propun să mergem puţin prin unitate. 

GUZGĂNICI: Poftiti, tovarăşe inspector. Vă conduc 
personal. Voi fi fericit să vă... 


(Toti ies, în afară de Mama, care rămâne pe scaun, 
îngândurată.  Oftează adânc, apoi íngenuncheatá şi 
începe să se roage. După câteva clipe, intră Secretara. 
Vázánd-o, tresare, neplăcut surprinsă.) 


SECRETARA: Ah! M-am speriat. Aici erai, coană-mare? 

MAMA: Mă rugam pentru binele cooperativei noastre. Să 
n-o vătămeze inspecția, sá nu se abată cumva asupra 
noastră vreo urgie. Fă-ţi şi tu câteva cruci, dráguto. 

SECRETARA: Nu pot, sunt ateistă. 

MAMA: Asta ce dracu-o mai fi? 

SECRETARA (táfnoasá): E o convingere intimă de-a mea. 

MAMA (continuând să-şi facă cruci): Intimá văd că esti 
matale şi cu băiatul meu, ditamai responsabil de 
unitate, deşi nu prea ti-ar merita nasul. Ştiai, când te-ai 
prins de gâtul lui, că are doi copii? 

SECRETARA (aprinzándu-si o țigară cu nepásare): Nu 
ştiam, că nu i-a făcut cu mine. 

MAMA: Bine, bine... Când te-o prinde norá-mea, o să-ţi 
tragă ea o păruială, de-o să te ştie tot târgul. Măcar il 
iubeşti sincer? Fă-ţi şi tu o cruce pentru el, ca să iasă 
bine la inspecţie. 

SECRETARA: Nu pot, coană-mare, ţi-am spus că sunt 
ateistă. (/ese.) 

MAMA  (c/ătinând din cap, indignată): Doamne, 
Dumnezeule, ce femei şi-n ziua de azi! Pe vremea 
mea... când eram eu amantă... (Se bate peste gură.) Să 
mă ierte Sfânta Maria... că şi ea a fost nelegitimă... 


(Îşi continuă rugăciunea, cu cruci şi mătănii. Peste o 

Clipă, usa se deschide şi intră Inspectorul, Guzgănici si 
ceilalţi. Guzgănici, văzând-o pe Mama rugindu-se, se 
repede s-o ridice.) 


GUZGĂNICI (alarmat): Mamă, ce-i cu tine? Draga mea, ţi-e 
rău? (Către Inspector.) lertati-má, suferă de inimă, dar 
cu toate astea, cu un devotament rar întâlnit, continuă 
să muncească zi de zi. (Către Mama.) Draga mea, te 
doare? 

MAMA (cu mâna la inimă): Nu-i nimic, nu vă ocupați de 
mine. Eu pot sá mor, cooperativa să meargă bine. (O 
aşază pe scaun. Se aşază şi ceilalți. O tăcere 
prelungită, stingheritoare. Guzgánici încearcă să-i 
smulgă Inspectorului câteva mărturisiri.) 

GUZGANICI: Ce impresie v-a făcut această succintă 
inspecţie prin unitatea noastră? 

INSPECTORUL (dupá o tăcere semnificativă, misterioasă): 
O impresie corespunzătoare. 

GUZGĂNICI (supus): Da, desigur, corespunzătoare... 
Totuşi, poate aţi dori să faceţi unele constatări. 

INSPECTORUL (uitându-se către ceilalţi): Dánsii sunt 
oameni de încredere? 

GUZGANICI: Absolut. Oameni de bază. 

INSPECTORUL: Foarte bine. Atunci să aştepte afară. (Putin 
perplecşi, aceştia se îndreaptă spre ieşire.) 

GUZGANICI: Tovarásu' inspector, poate cá ar avea Si 
dânşii de învăţat câte ceva din indicaţiile dumnea- 
voastră, care pentru noi... (Le face semn cu ochiul, 
acestora, să rămână.) 

INSPECTORUL (după ce tace o vreme, misterios): După 
câte constat eu, la dumneavoastră în unitate mai sunt 
unele lipsuri... 

GUZGĂNICI: E adevărat, mai sunt unele... 

INSPECTORUL: Destul de grave... 

GUZGANICI (automat): Da, destul de... 

INSPECTORUL: Si atmosfera... aşa... (Zámbind sarcastic şi 

enigmatic.) Se vede că n-aveţi un arici... 

GUZGANICI (privind mai întâi către ceilalţi, nedumerit): N- 
am înţeles bine ce-ati spus. 

INSPECTORUL: Am zis că e foarte grav faptul că la 
dumneavoastră nu există un arici. De ce? 

GUZGANICI (uluit, privind idiotizat către ceilalți, care sunt 
nu mai puțin náuciti): Un arici? 

INSPECTORUL (firesc, calm): Da, un arici. 

GUZGANICI (parcă delirând): Arici... 

MAMA (u/uită): Arici... 

UNCHIUL DIN PARTEA MAMEI: Arici... 

UNCHIUL DIN PARTEA TATEI: Arici... 

NEPOTUL |: Arici... 

NEPOTUL II (către Nepotul III): Cum a zis? Arici?! 

NEPOTUL III: Arici... 

GUZGĂNICI (făcând eforturi pentru a prinde firul 
problemei): Tovarăşe inspector, după câte am înţeles 
eu, dumneavoastră vá refereati la un arici, da? 

INSPECTORUL: Exact. 

GUZGANICI (simu/ând edificarea): Aha, un arici?! Am 
înţeles. Vă referiti la un arici, deci! (Către ceilalti, 
lámurindu-i). E vorba despre un arici. (Aceştia, deşi n- 
au priceput nimic, dau din cap a înțelegere. Către 
Inspector,  dezvinovátindu-se sincer şi solemn.) 
Tovarăşe inspector, noi nu avem un arici! 

INSPECTORUL: Asta am văzut şi eu. Vă întreb însă: de ce? 

GUZGANICI (neştiind cum s-o întoarcă, vorbeşte mai mult 
cu mâinile): Tovarăşu' inspector... cum să vă spun eu ca 
să mă înţelegeţi mai bine... Vedeţi, noi, ca să zic asa, 
pur şi simplu... un arici... nu avem... 

INSPECTORUL: De ce? 

GUZGANICI (îngrozit, cerând ajutor cu privirea celorlalti): 
Nu ştiu. Nu-mi dau bine seama... Cred că n-am ştiut 
să... 

INSPECTORUL: Ce n-ai ştiut, şi de ce? 

GUZGANICI (frângânau-şi mâinile): Nu ştiu cum să-mi 

explic această scăpare... Ştiu eu... (Încearcă diferite 
cauze, să vadă care „se prinde".) Poate am suferit 
unele influente negative... Poate şi nivelul meu de cul- 
tură generală este insuficient... Citesc puţină 
beletristică, merg prea rar la teatru... Imi dau seama 
că... (Începe să plângă, plâng şi ceilalţi.) 

INSPECTORUL (cugetând): Ceea ce spui s-ar putea să fie o 
rădăcină. Totuşi, e insuficient. De ce nu aveţi un arici? 
De ce? Care e cauza? 

NEPOTUL I (după ce s-a consultat în prealabil cu ceilalți 
doi): Tovarăşe inspector, dar de ce ne trebuie nouă 
un...? 

GUZGÁNICI (cârpindu-l fulgerător peste gură, îi sopteste 
printre dinţi): Taci, idiotule! (Nepotul I începe să plângă. 
Unchiul din partea mamei îl ia de-o ureche şi-l dă afară. 
Guzgănici se apropie de Inspector şi-i mărturiseşte 
confidential.) Tovaráse inspector, observatia 
dumneavoastră în privinţa Ariciului este clară. Vă 
promit că în cel mai scurt timp vom avea un arici. Un 
arici, ca să mă exprim aşa, ne va... (Se opreşte şi 
continuă cu mâinile.) 

INSPECTORUL: Bine. Rămâne de văzut cum vei proceda 
pe viitor. 


_ (Se ridică să plece. Guzgănici face un semn către uşă. 
In aceeaşi clipă intră două femei, aducând pe tavă un dop 
imens, legat cu o funditá roşie. Guzgănici i-l ínmáneazá 


ceremonios Inspectorului. ) 


GUZGĂNICI: Ca amintire din partea harnicului nostru 
colectiv si din partea mea personal, cu urári de fericire 
şi sănătate personală. Spor la muncă, tovaráse 
inspector! 


(Inspectorul înclină din cap în semn de mulțumire, ia 
dopul în braţe şi iese.) 

UNCHIUL DIN PARTEA MAMEI (oftând a uşurare): Slavă 
Domnului, se pare că am ieşit cu toţii bine. 

GUZGĂNICI: Numai dumneata, mamá — să mă ierti cá-ti 
fac această mică critică, pentru că mie-mi place să 
critic omul pe faţă —, ţi-ai dat drumul unor porniri 
mistice chiar aici, în biroul meu, porniri care ne puteau 
fi fatale. 

MAMA (demnă): Mă rugam pentru binele vostru! 

GUZGĂNICI: Nu te supăra. Ştiu cât ne iubeşti. (fi sărută 
mina, iar ea îl sărută pe frunte.) Vá rog să luaţi loc. 
Sunt de discutat probleme foarte serioase. Ca, de pildă, 
această chestiune a Ariciului, pentru care inspectorul 
ne-a făcut o critică atât de aspră. 

UNCHIUL DIN PARTEA TATEI: Intradevár, va trebui sá 
facem rost de urgenţă de un arici. 

UNCHIUL DIN PARTEA MAMEI: Deşi s-ar putea să par 
deplasat, eu socotesc totuşi puţin cam ciudată ideea cu 
Ariciul. Există în acest sens vreo circulară de la 
Centrală? . 

GUZGANICI: In acest sens, nu. 

UNCHIUL DIN PARTEA MAMEI: Atunci ar fi poate mai bine 
să nu ne legăm la cap. 

MAMA: Eu nu mă bag, dar ştiu cu mintea mea proastă şi 
bătrână o vorbă sfântă: fă ce zice Inspectorul, că altfel 
dai de dracu'. Ce mai tura-vura?! Dăm cât om da şi 
luăm un arici, să fim şi noi în rândul lumii. 

GUZGĂNICI: În sensul ăsta, mama are perfectă dreptate. 
(Hotărât.) Vom proceda la cumpărarea unui arici. 
Problema e de unde facem rost de el. Mamă, tu care 
faci cumpărături în fiecare zi: se vând arici la piaţă? 

MAMA: La piaţa ,Dorobanti”, unde merg eu de obicei, n- 
am văzut. Poate la „Matache”, că e mai aproape de 
gară. 

GUZGĂNICI: Te rog să te interesezi îndeaproape de 
această chestiune. De preferat e să-l cumpárám pe 

virament. Avem încă bani rămaşi pe trimestrul | la 
fondul pentru ocrotirea mamei şi copilului. 

UNCHIUL DIN PARTEA MAMEI: Apropo de copii. După câte 
ştiu eu, şcolarii au nişte colţuri vii în care cresc diverse 
animale. Poate ar trebui încercat şi pe-acolo. 

GUZGĂNICI: Ideea este interesantă. Am să vizitez câteva 
şcoli. Pentru orice eventualitate, unchiule, te-aş ruga să 
dai de urgenţă, chiar în seara asta, în „Informaţia 
Bucureştiului”, următorul anunţ: „Unitatea numărul 2 a 
Cooperativei „Dopul perfect” cumpără de urgenţă, prin 
virament sau bani lichizi, un arici în stare de 
funcţionare. Doritorii se vor prezenta...” şi dai adresa 
noastră. 

UNCHIUL DIN PARTEA MAMEI: Aşa am să fac. 

GUZGANICI: Atunci totul e-n regulă. Puteţi pleca. 


(Toti, minus Guzgănici, se îndreaptă spre ieşire, dar fără 
convingere. La uşă se opresc, stau puțin pe gânduri, apoi 
se întorc şi privesc în tăcere spre Guzgănici. Acesta îi 
priveşte şi el gânditor.) 


UNCHIUL DIN PARTEA MAMEI: Aş avea de pus o întrebare. 

UNCHIUL DIN PARTEA TATEI: Şi cu aş avea de pus o 
întrebare. 

NEPOTUL I (dupá ce se consultă cu ceilalți): Şi noi avem. 

GUZGĂNICI: Într-adevăr, şi pe mine mă frământă ceva. Pe 
dumneata, mamă, la fel? 

MAMA: La fel. (Se aşază cu totii jos, aliniindu-se în fata 
rampei. O vreme stau şi se gândesc cu mâinile la 
falcă.) 

UNCHIUL DIN PARTEA MAMEI: Stau şi mă întreb totuşi: de 
ce ne-o fi trebuind nouă un arici?! 

UNCHIUL DIN PARTEA TATEI: Într-adevăr, de ce? 

GUZGĂNICI: Asta mă întreb şi eu. Un arici... Un arici, la 
profilul cooperativei noastre, care fabrică dopuri 
perfecte?! De ce un arici? 

NEPOTUL |: Chiar, zău, de ce un arici? 

NEPOTUL II: De ce nu un papagal?! 

NEPOTUL III: Sau un guzgan?! 

MAMA (făcându-şi cruce) Doamne, Dumnezeule! Un 
arici? De ce? 


(Pauză. Meditează toți). 


TOŢI (în cor, lamentuoşi, către spectatori): Tovarási, de ce 
ne trebuie nouă un arici?! 


CORTINA 

TABLOUL 2 


Sala de şedinţe a unităţii nr. 2 a Cooperativei „Dopul 
perfect". La ridicarea cortinei, Guzgánici se îndreaptă 
către o masă lungă de prezidiu împodobită cu flori. In sală 
se află, stând pe scaune, Mama, Unchiul din partea 
mamei, Unchiul din partea tatei, Nepotul |, Nepotul ll, 
Nepotul III şi Corespondentul voluntar. Undeva, într-un 
colt, se află un piedestal acoperit cu o pânză albă, ca o 
statuie înainte de dezvelire. 


GUZGĂNICI (solemn): Înainte de a începe scurta noastră 
festivitate, crea că ar fi bine să alegem un prezidiu 
format din mai multe persoane. Sunteţi de acord cu 
numărul de persoane propus? (Toată asistenta 
murmurá aprobativ, ín afară de Corespondentul 
voluntar, care tace.) Mulţumesc. Socotesc că musai să 
facă parte din prezidiul nostru cea mai harnică şi mai 
cinstită, cea mai... 


(Asistenta înțelege despre cine e vorba şi aplaudă 
frenetic. Mama se ridică în picioare emotionatá.) 


MAMA: Sunt de acord să primesc această cinste, cu 
condiţia să vină lângă mine, în prezidiu, şi cinstitul 
nostru magaziner... 


(Asistenta aplaudă, Unchiul din partea mamei se ridică 
emoționat.) 


UNCHIUL DIN PARTEA MAMEI: Accept propunerea, cu 

condiţia ca din prezidiu să facă parte şi aceşti patru 
colegi ai mei, oameni pe care, cred, nu mai e nevoie să- 
i laud. (Unchiul din partea mamei arată spre Unchiul 
din partea tatei şi cei trei nepoti. Aceştia se ridică în pi- 
cioare şi aplaudă.) 

GUZGANICI: Persoanele alese să poftească sus. 
(Persoanele alese iau loc la prezidiu. Guzgánici e la mij- 
loc. Acesta dă să se ridice pentru a lua cuvântul, dar 
tocmai atunci observă că mai e cineva în sală: 
Corespondentul voluntar. Guzgănici se uită interogativ 
către ceilalţi, susotesc ceva între ei, apoi Guzgánici 
întreabă.) Ascultă, drăguță, dumneata ai vreo treabă 
aici? Te-a chemat cineva? 

CORESPONDENTUL VOLUNTAR: Pe cine, pe mine? Nu, dar 
am auzit că e vorba de o festivitate şi eu, în calitate de 
corespondent voluntar, m-am gândit să vin şi să scriu o 
scurtă corespondenţă în care să... 


(Guzgănici le face semn celorlalți membri ai prezidiului, 
în sensul că cele presupuse de el se adeveresc.) 


GUZGĂNICI: Cred că dumneata ai avut o idee bună şi 
interesantă. Desigur, e în interesul nostru, al tuturor, ca 
presa să fie informată despre acest moment solemn 
care se desfăşoară în cooperativa noastră, care fabrică 
dopuri perfecte. Un singur lucru aş vrea să te rog: nu 
vrei să duci dumneata aceste ordonanţe la serviciul 
Livrării? Sunt nişte hârtii urgente, si cum esti mai tânăr 
ca noi... (Corespondentul voluntar întârzie să plece, dar 
Guzgănici coboară, îi pune hârtiile în mână şi îl împinge 
spre uşă.) Hai, tinere, repejor! Pe urmă poţi să pleci 
acasă sau să te duci la club să te distrezi... 


(Corespondentul, voluntar iese. Guzgănici ia loc la 
masa prezidiului.) 

GUZGÁNICI: Dragii mei, ne-am adunat astázi cu totii 
pentru a sárbátori un moment deosebit de festiv din 
istoria cooperativei noastre producátoare de dopuri 
perfecte. Am bucuria de a và anunta, deci, cá am fost 
dotati cu un arici! (Asistenta, adică membrii prezidiului, 
se ridică în picioare si aplaudă.) Cu toţii ne-am dat 
seama, din propria noastră activitate practică, cât de 
necesar era pentru noi un arici. Cred că în această 
privinţă nu trebuie să insist, lucrurile sunt cât se poate 
de clare. (Toti cei de față dau din cap, în sens pozitiv.) 
Cu acest prilej, aş vrea să prezint asistentei, în câteva 
cuvinte, pe noul nostru coleg. Trecutul său a fost dintre 
cele mai triste. In vechiul regim de exploatare si 
împilare, el a suferit din plin jugul oprimării. Lipsit de 
adăpost, mereu pe drumuri, neavând adesea cu ce se 
hrăni, umilit, bătut, supus intemperiilor, el ducea, cu 
alte cuvinte, o viată grea. Abia când soarele izbăvitor... 
(Pe uşă apare Corespondentul voluntar.) 

CORESPONDENTUL VOLUNTAR: Am dus hărtiile. 

GUZGANICI (enervat): Uite ce e, dragă! Dumneata n-ai 
nici un pic de respect faţă de adunarea noastră? Vii, 
pleci când pofteşti... Dacă n-ai venit de la început, 
acum te rog să nu ne deranjezi... Pe viitor obisnuieste- 
te să fii disciplinat. (Corespondentul voluntar iese. Guz- 
gănici încearcă să continue discursul.)...Cum spuneam, 
dragii mei... Dar unde ajunsesem? (Toti cei prezenți fac 
eforturi disperate de memorie, dar nu-şi amintesc 
nimic.) În orice caz, în esenţă... cu alte cuvinte... noul 
nostru coleg are o biografie sănătoasă şi corespunde în 
linii mari profilului cooperativei noastre, producătoare 
de dopuri perfecte. Permiteti-mi acum să-l felicit din 
inimă şi să-i urez bun sosit, asigurându-l totodată de 
concursul nostru în orice împrejurare a activităţii şi 
vieţii sale. (În aplauzele celor prezenţi, Guzgănici 
dezveleşte Ariciul. Apoi, fiecare vine şi se pleacă cu 
multă considerație ín fata acestuia şi iese. Pe scenă 

rămân doar Guzgănici şi Ariciul.) Cred că eşti mulţumit, 
dragul meu, de primirea ce ţi s-a făcut. Eventual, dacă 
te întreabă cumva tovarăşul inspector ceva în această 
privinţă, comunică-i că eşti cât se poate de mulţumit şi 
fericit în mijlocul nostru. Păcat că ai fost acoperit şi nu 
ai putut vedea bucuria generală care a domnit pe 
chipurile noastre. Acum aş vrea să-ţi fac câteva 
recomandări personale şi sincere. In primul rând, e bine 
şi e necesar să dai tuturor un exemplu demn de urmat 
în ce priveşte respectarea strictă a regulamentului de 
ordine interioară. De asemenea, este necesar să nu faci 
familiarisme în timpul serviciului, să nu contractezi 
amoruri cu salariatele şi, mai ales — îţi spun asta din 
prietenie —, nu e bine să părăseşti acest piedestal. Nu 
e bine şi nu e nici sănătos. Cine ştie ce se poate 
întâmpla. Dacă doreşti, totuşi, să te plimbi puţin, din 
când în când, anuntá-má în prealabil si eu, personal, te 
voi însoţi. La revedere, dragul meu, spor la muncă! 


(În clipa aceea, pe uşă năvălesc, alarmati, mama, 
unchii şi nepoții). 


UNCHIUL DIN PARTEA MAMEI: Ne-am găsit beleaua! Au 
auzit oamenii c-am adus Ariciul şi dau buluc să-l vadă. 
S-au adunat la uşă. 


(De afară se aud vociferári.) 


GUZGĂNICI (speriat): Nu trebuie să permitem asa ceva! 
Acest Arici, adus aici cu mari sacrificii, nu este un 
obiect de circ, ca să-l vadă toţi gură-cască. Incuiati usa 
imediat! (Cineva închide uşa. Se aud vociferări. Uşa e 
împinsă puternic de afară. Guzgănici strigă enervat.) 
Nu insistati, e în zadar! Ariciul nu este încă pregătit! 
(Uşa aproape că cedează; Guzgănici şi ceilalţi ţin contra 
cu umerii.)...Nu avem încă repartiţia oficială de la 


31 


lon Báiesu 


Centralá pentru el, tovarási! Aveti rábdare! 


(Usa cedeazá tot mai mult, cei dináuntru nu mai pot 
tine piept. Guzgănici ia Ariciul la subsoará şi fuge speriat 
pe usa cealaltă. În clipa când iese el, uşa se prábuseste şi 
cei de afară dau năvală strigând veseli şi exuberanti: 
„Ariciul! Ariciul! Ariciul!” Se trage o cortină interioară, în 
fata căreia apare Guzgănici alergând, gáfáind, cu Ariciul 
în brațe. După el aleargă ceilalți membri ai familiei. les 
din scenă, lumina se stinge câteva clipe, după care 
cortina interioară se ridică şi apare decorul de la 
începutul tabloului. Scena e goală. Apoi, pe uşă várá 
capul unul din nepoți.) 


NEPOTUL I: Au plecat. 


(Intrá Guzgănici, mama, unchii şi nepoții, urmaţi de 
Portarul care a apărut în tabloul 1. Acesta trage după el 
un tun vechi şi ruginit de la 1877. Guzgănici aşază Ariciul 
pe postament.) 


GUZGĂNICI (către Portar): Aici încremeneşti! Nu laşi nici 
vrabia sá se apropie fără aprobarea mea! Tovarásul 
inspector a precizat ca acest Arici să nu fie dat spre 
folosinţă oricui. Trebuie, de aceea, să avem grijă să nu 
fie cumva furat sau, doamne fereşte, deteriorat. Cine 
încearcă să se apropie de el, tragi fără milă! Ai înţeles? 

PORTARUL: Înţeles! 

GUZGANICI: Repetă. 

PORTARUL: În caz că încearcă cineva... 

GUZGĂNICI: Fără aprobarea mea... 

PORTARUL: Să ia contact... 

GUZGĂNICI: Aşa... 

PORTARUL: Cu Ariciul... îi dau cu ghiuleaua în cap! 

GUZGĂNICI: Foarte bine! Vii şi-mi raportezi din oră-n oră 
care e situaţia. 

(Pleacă împreună cu ceilalți. În scenă rămâne numai 
paznicul, care se plimbă în jurul tunului, privind intrigat 
spre Arici). 


PORTARUL (către spectatori): Ce dracu’ le-o fi venit cu 
Ariciu' ăsta, nu ştiu. (Scoate din țeava tunului o sticlă 
de ţuică şi trage un gât). Tuicá de prună de la noi, de la 
Găeşti, antiseptică, antirabică, vindecă şi ulcerul şi 
cancerul. (Pune sticla la loc în tun.) Ce le-o fi venit cu 
Ariciu' ăsta, nu ştiu. Arici ne trebuia la profilul nostru de 
cooperativă producătoare de dopuri perfecte? 


(Pe uşă intră Corespondentul voluntar). 


PORTARUL (a/eargă la tun, se aruncă pe burtă şi urlă): 
Staaaaiii! 

CORESPONDENTUL VOLUNTAR: Stau! 

PORTARUL: Ce vrei? 

CORESPONDENTUL VOLUNTAR: Eu? Nu vreau nimic. 

PORTARUL: Foarte bine. Vezi să nu te apropii de Arici, că 
trag. 

CORESPONDENTUL VOLUNTAR: De ce să nu mă apropii? 

PORTARUL: Aşa a zis tovarăşul Guzgănici: să am grijă să 
nu-l vătămeze cineva. 

CORESPONDENTUL VOLUNTAR: Curios! 

PORTARUL: Si mie mi se pare curios. Atunci de ce dracu' l- 
or mai fi adus, dacá-l tin ca la expoziţie? Ariciul, dacă-i 
arici, trebuie să-l vadă toată lumea. Nu? 

CORESPONDENTUL VOLUNTAR: Păi, sigur că da. De altfel, 
eu îl cunosc pe Ariciul ăsta. 

PORTARUL: Nu, zău? (Părăseşte tunul şi vine lângă 
Corespondentul voluntar). 

CORESPONDENTUL VOLUNTAR: Da, îl ştiu de când era 
atâtica. E un arici foarte cumsecade. 

PORTARUL: Se vede. Stă la locul lui, nu se mişcă, nu 

vorbeste... 

CORESPONDENTUL VOLUNTAR: Vorbeste. 

PORTARUL: Fii serios! 

CORESPONDENTUL VOLUNTAR: Vrei sá-ti dovedesc? (Se 
apropie de Arici, simulánd cá vorbesc amándoi). Sá 
trăieşti, bătrâne! Ce mai faci? 

PORTARUL: Ce zice? 

CORESPONDENTUL VOLUNTAR: Ce să zică? Zice că e bine. 

PORTARUL: la uite, domnule, ce minune! Arici să 
vorbească! (Către Corespondentul voluntar, confiden- 
tial.) Asculta, vreau sá te-ntreb ceva. Nu cumva e un 
turnător? 

CORESPONDENTUL VOLUNTAR: Cine, ăsta? Da' de unde! E 
un băiat de zahăr. De ce mă-ntrebi? 

PORTARUL: Nu cumva să mă spună lui Guzgănici că ţi-am 
dat voie să vorbeşti cu el. Nu ştiu de ce, dar îl ţine în 
secret mare. (Pauză.) Vrei sá gusti ceva? Am aici o 
ţuică de Găeşti, mamă-mamă! Antiseptică, antirabicá... 
(fi întinde sticla pe care o tine ascunsă pe teava 
tunului, dar Corespondentul voluntar refuză.) la 
întreabă-l pe el, nu vrea să tragă un gât? 

CORESPONDENTUL VOLUNTAR: (către Arici): Bei o ţuică, 
bătrâne? Zice că nu bea în timpul serviciului. Ti-am 
spus doar că e un om foarte corect. 

PORTARUL: Da, sigur. (Mai trage un gât zdravăn din sticlă 
şi se chercheleşte). Auzi, dragul meu, vreau să te-ntreb 
ceva, că tu eşti băiat mai tânăr şi mai deştept, scrii şi 
pe la ziare. De ce-o fi venit Ariciu' ăsta în unitatea 
noastră? Care-i misiunea lui? la-ntreabă-l! 

CORESPONDENTUL VOLUNTAR (confidential): El nu spune 
nimic, dar eu ştiu că are o misiune importantă. 

PORTARUL (ascunzánd instinctiv sticla de ţuică ín tun): 
Aoleu! 

CORESPONDENTUL VOLUNTAR: Ai să vezi. (Îi face cu 
ochiul.) O să iasă o istorie mare. 

PORTARUL (îngrozit): Ma-mă! 

CORESPONDENTUL VOLUNTAR: Păi dumneata ştii ce arici 
e ăsta? 

PORTARUL: Nu, zău? 

CORESPONDENTUL VOLUNTAR: E formidabil! Dacă n-o 
face ăsta o mişcare la noi, să nu-mi spui mie pe nume. 
Mă duc să discut ceva cu el şi, dacă aflu ceva, îţi spun. 
(Corespondentul voluntar se duce lângă arici). 

PORTARUL: Numai să nu te vadă Guzgănici, doamne 
fereşte! 


(În clipa aceea, de afară se aud paşi care se apropie. 
Alarmat, Portarul se repede la tun, gata de luptă. Pe uşă 
intră Guzgănici. Fără să se mai uite cine e, Portarul urlă: 
„Stai!”, şi trage o ghiulea. Guzgănici cade grămadă, 
acoperit de fum, apoi o ia la fugă, îngrozit.) 


CORTINA 

TABLOUL 3 


Biroul lui Guzgănici. La ridicarea cortinei, pe scenă nu e 
nimeni. Apoi, acesta intră val-vârtej. Se dezbracă de 
pardesiu, îşi aruncă servieta pe birou, sí o sună pe 
Secretará, care apare imediat. 


GUZGĂNICI: M-a căutat cineva? 

SECRETARA: Nu. Adică da. Tovarásul inspector de la 
Centrală. 

GUZGANICI: Şi? Ce-a spus? 

SECRETARA: N-a spus nimic. A-ntrebat unde sunteţi şi- 
atât... 

GUZGĂNICI:  Gândeşte-te bine. Ştii doar că eşti 
superficială şi că uiţi repede. 

SECRETARA (gândindu-se): A, da! A întrebat dacă avem 
un arici. 

GUZGANICI: Şi? 

SECRETARA: l-am spus că da, iar el n-a mai zis nimic. 

GUZGANICI: Foarte bine. Dar pentru că veni vorba: ce-a 
făcut Ariciul în lipsa mea? Cum s-a comportat? Pe 
dobitocu' ăla de paznic am să-l dau afară. A tras cu 
tunul în mine. Doamne fereşte, putea să mă lichideze... 
Spune, ce-a făcut Ariciul în lipsa mea? 

SECRETARA: N-a făcut nimic. A stat la locul lui. 

GUZGANICI:  Gândeşte-te bine. Ştii doar că eşti 
superficială şi că uiţi totul. N-a vorbit cu nimeni, n-a 
ieşit nicăieri? 

SECRETARA (gândindu-se); A, ba da! A ieşit puţin, câteva 
minute. 

GUZGANICI: Unde? 

SECRETARA (jenată): Nu ştiu. 

GUZGĂNICI: De ce nu l-ai urmărit? 

SECRETARA: Mi-a fost ruşine să mă ţin după el. Ce 
impresie îi făceam? 

GUZGĂNICI (furios): Ah, Dumnezeule, ce neglijenţă! Nu ti- 
am spus ca-n lipsa mea să-l urmăreşti pas cu pas? Nu 
ţi-am spus că Ariciul ăsta trebuie păzit ca ochii din cap, 
că dacă dispare sau se defectează, doamne fereşte, ne- 
am dus pe copcă, dăm de dracu' cu Inspectorul? 
(Disperat.) Ah, în nimeni nu mai pot avea încredere în 
unitatea asta! (Secretara se retrage într-un colt şi 
începe să plângă.) Plângi? E bine că plângi. Meriti. Hai, 
cară-te! (Secretara se îndreaptă spre uşă cu fata în 
pumni. Când să iasă, Guzgánici o apucă de mână şi o 
trage spre el, zâmbindu-i cu blándete.) Hai, nu mai 
plânge! Ti-am făcut o mică critică si, gata, începi să 
plângi. Ai greşit şi o meritai. Vino să te sărut. (O 
îmbrățișează si o sărută, îi şterge lacrimile.) Ştii doar că 
te iubesc şi că te-am angajat din dragoste. Sărută-mă. 
(Secretara îl sărută şi începe să râdă.) 

SECRETARA: Ce rău eşti câteodată... 

GUZGĂNICI: Superficialo! Totdeauna ai fost aşa? 

SECRETARA: Nu. Într-o vreme eram profundă. 

GUZGĂNICI: Nu, zău? 

SECRETARA: Da, acum un an eram profundă rău. Când 
iubeam, mai ales, eram în stare de orice sacrificiu. 
Odată l-am iubit pe unul la nebunie. Intr-o seară m-a 
prins nevastă-sa cu el în pat, m-a legat şi m-a tuns la 
piele, cu foarfeca. N-am plâns, am mers aşa cheală pe 
stradă, spre uimirea trecătorilor, care leşinau unul după 
altul. Nu-mi păsa. Eram profundă şi sufeream în mine, 
în ăsta... cum îi spune? 

GUZGĂNICI: În suflet. 

SECRETARA: Exact. Pe urmă mi-am dat seama că e mai 
bine sá fii superficială. O femeie profundă nu-i 
interesează pe bărbaţi. 

GUZGĂNICI: Eşti tare nostimá! De când te-am văzut prima 
oară pe stradă şi mi-ai zâmbit, am ştiut că eşti 
simpatică şi mi-am zis: „P-asta o angajez”. Şi te-am 
angajat imediat. Este? 

SECRETARA: Este. 

GUZGANICI: Hai, vino să te sărut. Salariato! 

SECRETARA: Vai, în timpul serviciului? (Guzgănici o ia în 
brațe si o sărută. Ea dá să se sprijine cu o mână de 
birou, dar în aceeaşi clipă sare ca arsă şi tipa.) M-a în- 
tepat ceva! Acolo! (Guzgănici se uită pe birou şi 
descoperă stupefiat Ariciul. ) 

GUZGANICI (către Arici: Dragul meu, te rog sá má ierti... 
pe mine şi inclusiv pe tovarăşa secretară... dar nu 
înţeleg prin ce împrejurare ai ajuns aici. Era parcă 
limpede că nu vei părăsi piedestalul pe care ai fost 
instalat. Ti-am spus doar că părăsind locul stabilit, fără 
a mă anunţa în prealabil, poţi da naştere la diferite 
accidente. Ca de pildă acum, când ai rănit-o grav pe 
tovarăşa secretară, tovarăşă cu care tocmai discutam 
unele probleme de producţie privind cooperativa noas- 
tră. Te rog să iei de îndată loc pe piedestalul dumitale, 
pe care îţi interzic cu respect să-l mai párásesti. 
(Guzgănici îl ia pe Arici de un tep şi iese. După plecarea 
lui iese şi Secretara, scâncind. Apoi, Guzgănici se 
întoarce, urmat de Mama.) 

MAMA: Ce-i, dragă, de ce eşti aşa de supărat? 

GUZGANICI: Nimic, mamă scumpă, probleme de 
producţie. 

MAMA: Doamne, mult suflet mai pui şi tu în toate. Numai 
de-ar vedea ăi de sus. (Priveşte în sus şi-şi face cruce.) 

GUZGANICI: In ce problemă ai venit, mamă? 

MAMA (subtilá): Uite, mă gândeam adineaori că a venit 
toamna şi eu încă n-am pus gogoşarii, n-am făcut 
bulion... (Direct.) Ce dracu' faci cu primele alea, le laşi 
acolo să putrezească? 

GUZGANICI: Da, e adevărat, uitasem. 

MAMA: Uite, aşteaptă şi Costică, şi Marinică, şi lonel, şi... 

GUZGANICI: Bine, cheamă-i încoace. 

MAMA (deschide uşa): Poftiti, poftiti! (Către Secretară.) Să 
nu ne deranjeze nimeni, dráguto, suntem în şedinţă. 
(Intrá Unchiul din partea mamei, Unchiul din partea 
tatei şi cei trei nepoti. Toti iau loc la masa de şedinţe.) 

GUZGĂNICI (scoțând pe birou un dosar): Aşadar, dragii 
mei, a sosit clipa plăcută pentru noi toţi, când trebuie 
să răsplătim pentru merite deosebite pe cei mai harnici 
şi mai destoinici. Cu alte cuvinte, ce mai tura-vura, să 
dăm nişte prime. Cred cá sunt în asentimentul 
dumneavoastră spunând că prima primă se cuvine să o 
acordăm în unanimitatea inimii şi sufletelor noastre ce- 
lei mai harnice, celei mai cinstite şi mai distinse 
salariate a... (Asistența aplaudá. Mama se ridică şi 
face, emotionatá, o plecáciune.) Să o trecem deci pe 
dânsa pe listă cu suma de două sute de lei. 

MAMA (cu reproş): Fie şi două sute de lei. Să vedem însă 
la iarnă, când o să vii la mine să ceri castraveciori din 
ăia mici cât degetul... 

GUZGANICI: Fie patru sute de lei atunci... 

MAMA: Şi o să-mi ceri şi varză acră, şi varză roşie, şi 
conopidă... 

GUZGĂNICI: Propun atunci ca, pentru merite deosebite, s- 
o trecem pe dânsa cu cinci sute de lei. A doua 
propunere eşti dumneata, unchiule... 

UNCHIUL DIN PARTEA MAMEI: Eu n-aş avea nimic 
împotrivă, dacă nu l-aţi scăpa din vedere şi pe un băiat 
pe care l-am luat la magazie ca ajutor, un nepotel de-al 
meu de la Găeşti. 

GUZGĂNICI (ezitând): Mă gândesc numai la faptul că e 
angajat doar de două săptămâni şi că mi s-a sesizat că 
băiatul lipseşte adesea, iar când vine, vine şi cu 
damigeana de molan la subtioará. Dar dacă dumneata 
socoteşti că are perspective, să-l încurajăm pe băiat cu 
o sută de lei. Atunci, tovarăşi, ca să scurtăm şedinţa şi 

sá fim operativi, propun sá-i trecem pe listá pe toti de 
fatá. Cine este , pentru"? 


(Toti cei de față votează ,pentru". Guzgănici ia stiloul 
ca să semneze lista. In clipa aceea intră Secretara cu o 
figură alarmată.) 


SECRETARA: Regret că vă deranjez, dar a dispărut Ariciul. 
O clipă n-am fost atentă şi... 

GUZGANICI: Dumnezeule, într-o bună zi o să mă obligi să 
te sanctionez exemplar! Eşti o superficială cum rar mi-a 
fost dat să întâlnesc. Unde a putut să dispară? 

SECRETARA: Nu ştiu. 

GUZGĂNICI: Va trebui să-l căutăm de urgenţă. (/n clipa 
aceea Guzgănici constată uluit că Ariciul se află printre 
ei. In capătul celălalt al mesei de şedinţe. Guzgănici se 
încruntă, scrâşneşte, vrea să arunce cu tamponul în el, 
dar îşi revine şi începe să zámbeascá dulce.) Tovarási, 
noi ne făceam probleme, îngrijorându-ne sincer, şi când 
colo, dragul nostru Arici e aici, printre noi. Harnic şi 
devotat ca totdeauna, el a ţinut ca şi de astă-dată, 
când se discută probleme însemnate de muncă privind 
cooperativa noastră producătoare de dopuri perfecte, 
să fie alături de noi. Cred că sunt în asentimentul 
dumneavoastră dacă propun ca tovarăşul nostru Arici, 
deşi nou în muncă, să fie trecut pe listă cu o primă 
excepţională de o mie de lei. 

MAMA: Merită, drágutul de el. 

UNCHIUL DIN PARTEA MAMEI: De acord. (Toți ceilalti 
votează ,pentru".) 

GUZGANICI: Mă gândesc nu numai la activitatea sa 
eminentă, dar şi la faptul că poate are unele greutăţi 
familiale si personale. (Asistenta aplauda.) Si, cu 
aceasta, declar şedinţa închisă. (Ceilalti ies, rămâne 
doar Guzgănici cu Ariciul. Guzgănici se uită într-o parte 
şi-n alta să vadă dacă nu-l observă cineva, apoi îi trage 

câteva şuturi cu piciorul, aruncându-l pe uşă afară. Se 
îndreaptă apoi spre birou, înjurând printre dinţi. În clipa 
aceea sună telefonul. Guzgănici ridică receptorul.) Alo, 
da. Da, responsabilul unităţii nr. 2 a Cooperativei 
„Dopul perfect”, bulevardul Buna Înţelegere nr. 111, 
cont B.R.PR... Cine? Tovarásul inspector? Vă salut, 
tovarăşu' inspector. Fericire şi sănătate personală! Da, 
treburile merg bine. Mai ales în urma vizitei 
dumneavoastră. Tin să mentionez că am procurat chiar 
a doua zi un arici, că acest arici se află acum în mijlocul 
nostru, că s-a acomodat bine şi munceşte ca orice 
salariat. Suntem foarte mulţumiţi de dânsul... Aţi... aţi 
vrea să vorbiti cu el personal? Da.... da... un moment! 
(Sună şi intră Secretara.) Adu Ariciul! Repede! 

SECRETARA (furioasă): Să-l ia dracu'! lar a plecat. A plecat 
pur şi simplu. Am vrut să-l opresc, dar m-a íntepat 
înfiorător. (Îşi suge un deget rănit.) Într-o zi îi înfig o 
andrea în ceafă! 


(lese supărată.) 


GUZGĂNICI (/a telefon): Tovarásu' inspector, momentan 
Ariciul nu e în birou. Probabil e prin incintă. Când vine, 
să vă dea un telefon, da? Bun, vă salut. Fericire şi 
sănătate personală! Spor la muncă! (închide 
receptorul. Apoi singur.) Vasăzică, stimatul nostru îşi 
face de cap. Buun. (Formează nervos un număr de 
telefon.) Alo! Băieți, veniţi toti trei repede până la mine. 
(Peste câteva clipe dau buzna pe uşă cei trei nepoți.) 
Am nevoie de ajutorul vostru. Javra de Arici a dispărut 
şi mi-e teamă să nu ne facă vreo figură. Căutaţi-l de ur- 
gentá şi veniţi să raportați. 


(Cei trei pleacă, se aud nişte tropote zgomotoase şi, 
peste câteva clipe, se întorc toti trei, gáfáind.) 

NEPOTUL I: Am aflat. E intr-o sedintá. 

GUZGĂNICI (u/uit): Într-o şedinţă! Ce fel de şedinţă si cine 
mai e acolo? 

NEPOTUL III: Nu l-am văzut decât pe ăla... 

GUZGĂNICI: Pe care? 

NEPOTUL III: Care scrie articole la presă. 


GUZGĂNICI: Aha, stimatul nostru corespondent voluntar! 
De fapt, aşa-mi trebuie! In loc să-l dau arară imediat 
cum l-am prins că scrie articole la presă, eu l-am ţinut 
în braţe. Aşa-mi trebuie! (Către nepoți.) Dragii mei 
nepoti, faceţi pe dracu-n zece, urcati-vá pe ziduri, 
ascultați pe la uşi si pe la ferestre şi să-mi aflaţi ce 
anume se vorbeşte acolo! (Cei; trei dispar.) Nu m-aş 
mira dacă ar pune la cale o acţiune împotriva mea. Pur 
şi simplu am să-l dau pe mâna Miliției. (Formează un 
număr de telefon.) Alo, Militia! Noroc, tovarăşi! La 
telefon tovarásul Guzgánici, responsabilul unităţii nr. 2 
a Cooperativei ,Dopul perfect”. Bulevardul Buna 
Înţelegere nr. 111, cont B.R.P.R. 510.070. Tovarăşi, în in- 
stitutia noastră există... (În clipa aceea rămâne pe 
gânduri şi se rázgándeste.) Adică, cu alte cuvinte, 
voiam să vă întreb următorul lucru: mie mi se apropie 
expirarea buletinului. Ce acte trebuie să-mi 
pregătesc?... Aha... da... Mulţumesc, mulţumesc. Spor 
la muncă... (Închide telefonul.) Cred că nu era, totuşi, 
bine să amestecám aici şi Militia. Avem noi resurse ca 
să învingem singuri. (/ntră nepoții, radioşi.) 


NEPOTUL I: Am aflat. 

NEPOTUL II: O aiureală. 

NEPOTUL III: Au făcut o gazetă de perete. 

GUZGĂNICI (uimit): O gazetă de perete?! 

NEPOTUL I: Ariciul conducea şedinţa... 

NEPOTUL II: lar Corespondentul voluntar era lângă el. 
NEPOTUL III: Pe urmă au pus Ariciul la gazeta de perete. 
GUZGĂNICI (indignat): Ariciul!? Bine, dar cum e posibil?! 

(Pleacă cu pumnii strânşi, trântind uşa cu zgomot. 
Luminile se sting. În timp ce se schimbă decorurile sau se 
roteşte scena, se aud paşii grei, amenintátori, ai lui 
Guzgănici, care se îndreaptă spre locul unde se află 
gazeta de perete. Când se aprind luminile, scena 
reprezintă un hol oarecare, în care există un panou de 
onoare, diferite anunţuri, afişe şi noua gazetă de perete. 
Un grup de salariaţi privesc gazeta, discută, râd. Pe 
frontispiciul gazetei se află aşezat Ariciul. Intr-un colt al 
holului, cu o mână la inimă şi cu alta rezemată de un pe- 
rete, stă Mama, vizibil zdrobită moralmente. Guzgănici 
intră hotărât şi energic, dar, când o vede pe Mama 
îndurerată, se repede spre ea alarmat.) 


GUZGÁNICI: Mamă! Draga mea! Te rog sá-ti revii. Ştii ce 
prost stai cu inima. Vrei, doamne fereşte, să mă laşi 
singur pe lume? 

MAMA (se ridică demnă şi-şi şterge lacrimile): Priveşte 
infamia aia! Mi-au făcut o caricatură. (Abia tinándu-si 
plânsul.) Şi sub ea au scris un vers din marele poet: „O, 
mamă, dulce mamă...” (/ncepe să plângă în hohote.) 

GUZGÁNICI (smu/gându-şi părul din cap): Ah, mársávia 
omenească este fără de capăt! Au îndrăznit să se lege 
până şi de o mamă, care este cel mai sfânt lucru de pe 
pământ. Nu-i nimic, mamă, meritele tale fată de 
cooperativa noastră sunt cunoscute. Fii demnă şi nu 
pune la inimă. Lasă-mă pe mine să te apăr. 

MAMA (redevenina, demnă şi strigând tare, ca s-o audă si 
ceilalți): Nu pentru mine sufăr, ci pentru cooperativa 
asta, de care mi-am legat bátránetile. (Face un gest de 
renunțare şi pleacă. Guzgănici se îndreaptă spre grupul 
de salariați.) 

GUZGĂNICI: Ce se întâmplă aici? Pentru ce aţi părăsit 
procesul de producţie? 

CONTROLORUL DE CALITATE (cu un avânt aproape naiv): 
A apărut, în sfârşit, gazeta de perete, tovarăşe 


43 


lon Báiesu 
Guzgánici. 

GUZGANICI (vexat de atitudinea acestuia): Da, văd că a 
apărut. Vă întreb însă cu a cui aprobare aţi folosit în 
acest scop Ariciul? Oare nu mai cunoaşteţi ce prevede 
regulamentul de ordine interioară? 

CORESPONDENTUL VOLUNTAR: Nu trebuie sá vă alarmati, 
Ariciul a venit singur la noi şi împreună am ajuns la 
ideea să scoatem o gazetă de perete, la care oamenii 
să-şi spună diferite păreri. 

GUZGANICI: Tovarăşe, pe dumneata te cunosc bine şi ştiu 
cât de mult îţi place să încalci regulamentul de ordine 
interioară. De ce n-ai venit dumneata să-mi ceri mie 
aprobarea mai înainte? Cu ce drept ai cocotat 
dumneata Ariciul acolo, ca pe un obiect oarecare? 

CORESPONDENTUL VOLUNTAR (agresiv):  Tovarăşe 
Guzgănici, dumneata ai mai încercat să... 

GUZGANICI (sever): Dumneata să nu vorbeşti, pentru că 
nu e prima oară când vulgarizezi critica! (Devine mai 
blând.) Ştii, uneori spui aşa nişte vorbe pe care apoi 
sunt sigur că le regreti. Hai să mergem sá ne vedem 
fiecare de treburi. Eu am vrut doar să vă atrag atenţia 
că nu trebuie folosit Ariciul nostru, al tuturor, în 
asemenea scopuri mărunte. Aşa că... (Încearcă să ia 
Ariciul, dar işi trage repede mina, speriat; cei de faţă 
râd.) Nu rádeti, că nu e nimic de râs. Tovarăşul ins- 
pector de la Centrală a dat dispoziţie să... (Sare iar ca 
ars, înțepat de Arici; oamenii râd; Guzgănici se 
enervează.) Tovarási, vă repet că regulamentul de 
ordine interioară interzice ca Ariciul să stea aici! Eu 
răspund de viata lui şi nu pot să-l las expus la 
întâmplare. (Hotárát, îşi înfăşoară mâna într-o batistă şi 
se repede spre Arici să-l ínsface, dar si de data asta 
este íntepat. Guzgănici se îndreaptă spre ieşirea din 
dreapta, nervos.) Bine! Voi o să daţi socoteală! 


(/ese. Oamenii râd, apoi pleacă, vorbind, pe uşa din 

stânga. Câteva clipe scena rămâne goală. Guzgănici, tra- 
vestit în femeie de serviciu, intră pe furis, uitându-se în 
dreapta şi-n stânga. Intr-o mână are o mătură, iar în alta 
o găleată. Se apropie tiptil de gazeta de perete, îl 
pocneşte pe Arici cu mătura, doborându-l, apoi îl aruncă 
în găleată şi dispare pe o uşă laterală. Luminile se sting. 
Se aud paşii lui Guzgánici, de astă-dată puțin társáiti, 
nesiguri. Când se aprinde lumina, Guzgănici intră pe uşa 
biroului său. Pune mâna pe telefon, formează un număr, 
apoi începe să strige.) 


GUZGĂNICI: Alo, tovarăşul şef al pazei? Dumneata ce 
păzeşti, cu ce te ocupi în timpul serviciului? Lasă, lasă, 
cunosc eu poveştile astea. Dumneata ştii că o mână 
criminală ne-a răpit Ariciul? Nu ştii? De ce nu ştii? Dă 
alarma şi pune să fie căutat de urgentă Ariciul! 
Perchezitioneazá toţi salariaţii, dezbrăcându-i până la 
piele. Da, inclusiv femeile şi inclusiv fetele. Între timp, 
dai un telefon şi la Miliție... (Se răzgândeşte.) Adică nu, 
nu mai anunţa Militia. Caută dumneata cât cauti si pe 
urmă o laşi baltă. Şi nu mai perchezitiona nici femeile, 
nici fetele. Controlează vreo doi-trei bărbaţi, aşa, ca să 
se cheme, şi pe urmă încheie un proces-verbal precum 
că a dispărut fără urme. Aşa, băiatule, fii harnic! Spor la 
muncă! (O bătaie uşoară în uşă. Apoi intră Mama, 
Unchiul din partea mamei, Unchiul din partea tatei şi 
cei trei nepoți.) 

MAMA: Dragul meu, nu înţeleg ce se mai întâmplă aici la 
noi. De când ai adus scârba asta de Arici — că altfel nu 
pot să-i zic — a intrat zázania în toţi. 

GUZGANICI (ca/m); Linişteşte-te, mamă. Mă ştii doar că 
nu-mi pierd niciodată firea si că mă descurc. (/n 
şoaptă.) Ariciul a fost lichidat. 

TOŢI: Cum? 

GUZGANICI (confidential): L-am aruncat în canal. (Toti râd 
de se prăpădesc.) 

UNCHIUL DIN PARTEA MAMEI: Hai, c-ai fost tare aici! Mi-ai 
plăcut de tot! 

UNCHIUL DIN PARTEA TATEI: Frumoasă imaginaţie ai avut. 
(ÎI sărută.) Tu scriitor trebuia sá te faci. 

GUZGĂNICI (emoţionat, îl strânge în braţe pe toţi): Îmi 
pare bine că aţi venit. La necaz şi bucurie, numai pe voi 
mă pot bizui. 


(Îşi şterge o lacrimă. Observându-i emotionantul gest, 
încep şi ceilalţi să plângă, îl îmbrățișează.) 


UNCHIUL DIN PARTEA MAMEI (revenindu-si): Ei, bine că s- 
a terminat. Un băiat atât de capabil ca tine nu putea să 
suporte mult timp în jurul lui o asemenea jigodie 
tepoasá. 


(În clipa aceea se aude un ciocánit timid în uşă.) 
GUZGĂNICI: Cine-i? 


(Ușa se deschide încet, cu precauţie, apoi apar două 
capete cu caschete de paznic pe ele.) 


PAZNICUL |: Se poate? Nu vă deranjám? 

GUZGĂNICI (vădit deranjat): Poftiti. Care-i problema? 

PAZNICUL | (uitându-se către Paznicul II, ca să-şi facă 
curaj): Ne-a trimis la dumneavoastră tovarăşul nostru 
şef al pazei. 

GUZGĂNICI: În ce problemă? 

PAZNICUL II (uitându-se către Paznicul |, ca să-şi facă 
curaj): De fapt, nu e nici o problemă. Vrem numai să vă 
întrebăm dacă e adevărat că aţi dat dumneavoastră 
dispoziţie să fie căutat un arici. 

GUZGĂNICI: E adevărat. 

PAZNICUL | (uitându-se către Paznicul II, cu înțelegere): 
Atunci, înseamnă că n-a glumit cu noi. (Către 

Guzgănici.) Că nouă tot nu ne venea să credem. Ce 
nevoie să aibă tovarăşul Guzgănici de un arici? Dar văd 
că... 

GUZGÁNICI (cam enervat: Totuşi, nu înţeleg care-i 
problema. Ce vreţi? 

PAZNICUL II: Noi nu vrem nimic. Am vrut doar... 

GUZGANICI (p/ictisit); Atunci la revedere şi spor la muncă. 


(Cei doi dau să plece, dar se întorc.) 


PAZNICUL I: Si cu Ariciul cum rămâne? 

GUZGANICI: Duceti-và si cáutati-l. Căutaţi-l zi şi noapte, 
până ametiti. 

PAZNICUL ll: Păi, ce să-l mai căutăm, că-l gásirám. 
(Guzgănici tresare, îngrozit. Paznicul II scoate Ariciul de 
sub haină şi-l arată.) Tocmai treceam prin curte cu 
colegul meu de serviciu, când auzim de undeva, de sub 
pământ, un chitcáit. Eu, cum sunt milos, zic: aici 
trebuie să fie o vietate ajunsă la necaz. Ridic capacul 
de la canal, bag mâna şi scot un arici aproape mort. li 
dau imediat primul ajutor conform instrucţiunilor Crucii 
Roşii — respiraţie artificială, două palme peste bot — şi- 
şi revine. Zic atunci către coleg: i-l duc băiatului meu, 
că tot mă bate el la cap că le-a dispărut ariciul de la 
colţul viu al şcolii. Când să plec, mă vede tovarăşul şef 
al pazei şi-mi zice să-l aduc la dumneavoastră. 

GUZGANICI (solemn): Tovarási paznici, vá felicit. Ati 
săvârşit o minunată faptă de vitejie. Acest Arici a 
dispărut în condiţii misterioase, în urma unei acţiuni 
criminale. Voi, prin fapta voastră fără seamán, ati 
readus în mijlocul nostru o fiinţă care — cred că sunt în 
asentimentul celor aici prezenţi — ne este tuturor 
deosebit de utilă şi dragă. In concluzie, am să vă dau 
câte o primă. (Către Mama.) Ne-a mai rămas ceva din 
fondul pentru ocrotirea mamei şi copilului? (Mama dă 
din cap că nu.) Cum am zis, pentru fapta voastră 


47 


lon Báiesu 


meritati cu prisosintá câte o primă. Uite, luaţi cinci lei 
ca să beti si voi o ţuică. 

PAZNICUL I (uitándu-se lung la bani, fără să-i ia): Lăsaţi, 
nu vă deranjati. Bani avem si noi, că doar suntem 
salariaţi. 

GUZGĂNICI: Bine. Atunci încă o dată vă felicit din inimă 
pentru fapta voastră şi... (Le face semn să iasă.) Spor la 
muncă! 


(Cei doi paznici ies. Guzgănici rămâne cu Ariciul în 
mână. Toti se uită spre el cu priviri vinetii.) 


UNCHIUL DIN PARTEA MAMEI: Ce idioţi! 

GUZGĂNICI (gânditor): Într-adevăr. (Ofteazá.) Unchiule, 
când ieşi, pune dumneata această fiinţă atât de dragă, 
care cred că-mi va mânca sufletul, pe piedestalul din 
hol. 


(Ceilalti ies. Guzgánici rămâne singur. Deodată, printr- 
un salt acrobatic şi surprinzător, pe una din ferestre sare 
Tolfini, un individ înalt şi suplu, îmbrăcat în costum de 
dresor de circ, cu o cravasá ín mână si cu diferite 
instrumente de scalpat, la centură. Guzgánici tresare 
speriat. Peste o clipă, pe cealaltă fereastră, sare 
Rafistolina, de asemenea ín costum de dresoare.) 


TOLFINI (vo/ubil şi impertinent): Am onoarea sá salut pe 
responsabilul celor mai perfecte dopuri din sud-estul 
Europei! 

GUZGANICI (uluit): Mă rog... cu cine am de-a face? 

TOLFINI (/a fel de vo/ubi]): Este exclus să nu fi auzit de 
numele meu. Vă rog să-mi permiteti. (// întinde mâna.) 
Tolfini, dresor principal şi achizitor special de animale 
sălbatice al celebrului circ de renume mondial... 

RAFISTOLINA: „Arena cu groază”! 

TOLFINI: Pentru prima şi ultima oară în turneu în 

localitatea dumneavoastră. 

GUZGĂNICI: Dacă nu sunt prea indiscret, de unde vine 
circul dumneavoastră? 

RAFISTOLINA: Din străinătate. A fost în turneu în Africa, 
unde a dat spectacole în mijlocul junglei. Spectacole 
unice şi fenomenale. Leii, tigrii şi panterele noastre 
dansau pe sârmă, în faţa colegilor lor aflaţi încă în 
sălbăticie. Presa mondială a descris totul pe larg. Apoi 
am plecat la Polul Sud, am dat spectacole pe scene de 
gheaţă la minus şaptezeci de grade, am dresat pinguini 
în proporţie de masă, prin telepatie, şi urşi albi, care 
dansau twist cu focile. 

GUZGĂNICI (uluit): Foarte interesant. Và rog să luaţi loc si 
să mă informaţi despre scopurile vizitei 
dumneavoastră. 


(Rafistolina se aşază aproape de el, provocator. Tolfini 
rămâne în picioare, pentru a-şi continua demonstrația.) 


TOLFINI: Dragă tovaráse Guzgănici. Circul nostru este, ca 
să zic aşa, cu toată modestia, unic în lume. Unic, 
pentru că numai la noi se face dresură de animale mici, 
încă nesupuse de către om: muşte, purici... 

RAFISTOLINA: ...arici... vrăbii... 

TOLFINI: ...guzgani, plosnite... 

RAFISTOLINA: ...tántari, broaste... 

TOLFINI: ...şi altele. Sistemul nostru de dresurá este 
uimitor de simplu si original. El se bazeazá pe o stiintá 
aflată într-o fază incipientă. Este vorba de 
telebioscalpiologie. 

GUZGĂNICI: Într-adevăr, trebuie să fie o ştiinţă nouă, 
pentru că altfel aş fi luat cunoştinţă de ea cu siguranţă. 
Continuati. 

TOLFINI: Dragul meu Guzgánici, cum spuneam, la baza 
sistemului nostru de lucru stá telebioscalpiologia. 
Animalele de care ne ocupám noi in mod deosebit sunt 

aricii si guzganii. Eminentul savant Vespasian Blându — 
conducátorul stiintific al circului nostru, specialist ín 
ariciculturá si guzgánealá — a ajuns la concluzia, după 
îndelungi cercetări, că poate prezenta lumii întregi un 
număr uluitor de magie şi senzaţie, înfrăţind aricii cu 
guzganii. 

GUZGÁNICI (care între timp începe să se simtă bine lângă 
Rafistolina): Vă rog să-mi explicati cu toate amă- 
nuntele. Nu mă grăbesc. 

TOLFINI: Cum spuneam, maestrul Vespasian Blându a 
făcut o descoperire senzationalá într-un document 
aparent neînsemnat. Este vorba de o carte de citire 
pentru clasa a Ill-a primară, apărută pe vremuri, în care 
exista o fabulă. Rafistolina, recită-i-o domnului. 

RAFISTOLINA: Am uitat cum începe. 

TOLFINI: „Într-o iarnă fioroasă...” 

RAFISTOLINA: „Groaznică şi viforoasă 
Zice lumea c-ar fi fost 
Un arici fără-adăpost. 

Nu avea o altă casă 

Decât blana lui tepoasá. 

Zgribulit şi nemâncat 

Tremura ca apucat. 

Într-o zi pe când mergea 

Prin zăpadă şi plângea...” 

(Către Tolfini.) Am uitat. _ 

TOLFINI (către Rafistolina): Idioato! (Către Guzgănici.) In 
continuare se explica faptul că ariciul cere adăpost unui 
guzgan, acesta îl primeşte ospitalier şi omenos în 
vizuina lui, pentru ca apoi ariciul să înceapă să-l înţepe 
sistematic pe guzgan, să-i facă viaţa imposibilă şi să-l 
scoată, în cele din urmă, afară din propria lui vizuină. 
Deşi tristă, întâmplarea n-ar avea de ce să ne 
îngrijoreze, dacă asemenea lucruri nu s-ar petrece şi în 
viaţă. Dar se petrec. 

GUZGĂNICI (oftând): Într-adevăr. 

TOLFINI: Maestrul Vespasian Blându a pus la baza 
cercetărilor sale porunca creştinească... (Conf/denţial.) 
Sper că nu sunteţi ateu? 

GUZGANICI: Nu, fost ortodox. 

TOLFINI: Cum spuneam, el a luat ca bază porunca 
creştinească, general-umană, care spune că omul 
trebuie să se aibă bine cu aproapele său, să se poarte 
cu el ca un frate, sá se apropie de el cu plăcere. El 
vedea — pentru că este şi un mare vizionar — o lume 
în care toţi oamenii să fie îmbrăcaţi numai în catifea 
moale şi fină, ca haina aceasta a colegei mele. Vă rog 
s-o pipáiti. (Ceea ce Guzgănici face cu mare plăcere.) 
Cum spuneam, eminentul nostru maestru Vespasian s-a 
întrebat: de ce nu s-ar înfrăţi pentru totdeauna aricii cu 
guzganii, ca să trăiască în bună înţelegere? 

GUZGANICI (meditând): Într-adevăr, de ce? 

TOLFINI: Din păcate, pe lume există încă foarte multi 
arici. E o realitate crudă, dar obiectivă. Maestrul 
Vespasian şi noi, colaboratorii săi apropiaţi, am hotărât 
să facem o experienţă prin care să demonstrăm 
oamenilor că e mai bine să se comporte ca nişte 
guzgani, decât ca nişte arici. Adică să nu mai fie teposi, 
ci moi, molcuti, lánosi, plácuti la pipăit, catifelati! Noi 
vrem, cu alte cuvinte, sá transformăm toţi aricii în 
guzgani. 

GUZGANICI (încântat): Faceţi un lucru de o importantă 
filozofică capitală pentru omenire. 

TOLFINI: La noi, tovaráse dragă, aricii sunt supuşi unor 
tratamente foarte interesante. 

RAFISTOLINA: Pe unii îi radem la piele cu briciul... 

TOLFINI: Pe alţii îi obligăm să-şi resoarbá tepii în propria 
lor piele. Altora li se pun dopuri de plută în vârful 
tepilor. Din păcate, dopurile sunt de calitate foarte 
slabă, se sfărâmă, tepii aricilor le perforează foarte 
uşor. 

GUZGĂNICI (tusind jenat): În această privinţă, într-adevăr, 

mai sunt unele lipsuri. 

TOLFINI: Asta am bánuit si noi. Cele mai bune rezultate 
le-am obtinut cu aricii rasi la piele sau cu blana 
intoarsá pe dos. (Cátre Rafistolina.) Colega, aratá-i, te 
rog, câteva mostre. 

RAFISTOLINA (scoate din buzunar doi arici — unul ras şi 
altul cu blana întoarsă pe dos. Către Guzgănici, 
amabilă): Pipăiţi-i fără teamă. 


(Guzgănici îi studiază cu cea mai mare atenţie, după 
care Rafistolina îi pune la loc.) 


TOLFINI: Si ca sá nu mai lungim vorba, dragă tovaráse 
responsabil al dopurilor perfecte, noi am fost informaţi 
că în cooperativa dumneavoastră există un arici care 
vă face probleme. 

GUZGANICI (oftează): Şi încă ce probleme, dragă tovarăşe 
Tolfini. Nu ştiu dacă cunoaşteţi profilul unităţii noastre. 
Ea produce dopuri perfecte şi are, ca să zic aşa, un 
caracter democratic şi progresist. Din acest caracter a 
derivat şi necesitatea de a avea un arici. De fapt, asta 
nu a fost obligatoriu, nu ne-a cerut nimeni, eu personal 
am luat această iniţiativă. Nu mă cunoaşteţi 
îndeaproape: eu sunt în general un om energic, cu 
temperament viguros. 

RAFISTOLINA (curtenitoare): Se vede. 

GUZGANICI: Uneori, pe cei care au lipsuri, îi iau puţin cam 
forte. Din această pricină, unii se sfiau să mă critice. Ce 
mi-am zis atunci? Hai să ne procurăm un arici, care să-i 
stimuleze. Din păcate, dragă tovaráse Tolfini şi dragă 
tovarăşă Rafistolina, acest Arici pe care l-am cumpărat 
cu bani grei din fondul pentru ocrotirea mamei şi 
copilului, are atitudini cu totul nepermise. Incalcá 
regulamentul de ordine interioară şi-mi face numai zile 
fripte 

TOLFINI: Cunoaştem toate acestea şi de aceea am venit. 

Dati-| pe mâna noastră! O să vi-l dresám în aşa fel, 
încât o să se facă un arici foarte cumsecade. Il váduvim 
noi de toti tepii şi vi-l transformăm într-un guzgan 
paşnic şi cumsecade. 

GUZGĂNICI: Ar fi minunat. (Sună şi vine Secretara.) Adu, 
te rog, Ariciul. (Către Tolfini.) V-aş rămâne veşnic 
recunoscător. 

TOLFINI: Desigur, recunoştinţa dumneavoastră ar fi fost 
foarte măgulitoare pentru noi, dar trebuie sá vă 
anuntám totuşi că operaţiunea despre care vorbeam vă 
costă modesta sumă de două mii de lei. 

RAFISTOLINA (/ngáduitoare): O mie nouă sute. 

GUZGĂNICI: Nu cumva e o sumă prea exagerată? 

TOLFINI: Chiar dumneavoastră recunoasteti adineaori că 
e un arici foarte dificil. (/ntră Secretara, aducând 
Ariciul. Tolfini încearcă să-l ia, dar se ínteapá şi-l aruncă 
jos.) Poftim, din prima clipă m-a şi intepat. Trebuie să 
intelegeti că munca noastră este plină de riscuri. 

GUZGĂNICI (către Secretară): Fă, te rog forme pentru 
suma de o mie nouă sute de lei pe numele tovarăşului 
Tolfini. Din fondul pentru ocrotirea mamei şi copilului. 
(Către Tolfini.) Atunci, dragii mei, pe când voi putea să 
intru în posesia Ariciului dresat? 

TOLFINI: Chiar mâine. 

GUZGĂNICI: Excelent. Mergeţi cu dânsa să încasaţi banii. 
(Tolfini şi Rafistolina ies cu Secretara, Guzgănici răsuflă 
uşurat.) Slavă Domnului, dresorii ăştia sunt o adevărată 
mană cerească. Dacă i-ar rade tepii, ar fi excelent. l-as 
raporta tovarăşului inspector că a nápárlit din cauza 
bátránetii, aşa cum se întâmplă tuturor animalelor 
sălbatice sau domestice. 


(Intrá Tolfini şi Rafistolina, numărând banii.) 


TOLFINI: Cu bine, prietene. 

(Sare pe aceeasi fereastrá pe care a intrat.) 


RAFISTOLINA (trimitándu-i un sárut pe várful degetelor): 
Pa, simpaticule! 


(Sare pe aceeasi fereastrá pe care a intrat.) 


GUZGĂNICI (dupá ce le face semn cu mâna la fereastră): 
Straşnică afacere! (/ngrijorat.) Ar fi fost totuşi bine să fi 
fácut un contract scris cu ei... Si nici adresa nu le-am 
luat-o. (/n clipa aceea se aude o bubuiturá de tun 
asurzitoare. Guzgánici aleargă la fereastră şi strigă.) Ce 
s-a-ntâmplat acolo? 


(Nu-i răspunde nimeni. Se aude gălăgie şi agitaţie, paşi 
care aleargă. Peste câteva Clipe, dá năvală înăuntru 
Portarul, trăgând tunul după el.) 


PORTARUL (gáfáind): Tovaráse Guzgánici, permiteti-mi să 
raportez: la poarta numárul doi s-a petrecut un 
eveniment. 

GUZGÁNICI: Spune repede! 

PORTARUL: Un individ şi o individă în haine de piele au 
încercat să iasă pe poartă cu Ariciul. 

GUZGĂNICI: Şi? 

PORTARUL: Am strigat: „Stai!” şi am tras. 

GUZGĂNICI (îngrozit): Si? 

PORTARUL (dezamăgit): S-au aruncat pe burtă şi-au 
scăpat cu viaţă. Individa aia a avut chiar curajul să mă 
insulte. Mi-a zis: „Pa, idiotule! Rafistolina mă cheamă!” 

GUZGĂNICI: Şi? Spune mai departe. 

PORTARUL: Şi s-au dus. l-am scăpat. 

GUZGANICI (se ¡a cu mâinile de cap): Nenorocitule, 
cetăţenii aceia erau clienţii mei, de ce-ai tras? 

PORTARUL: Eu n-am ştiut nimic, n-am fost anunţat în 
prealabil. 

GUZGĂNICI (cu speranţă): Nu cumva ai omorât Ariciul? 

PORTARUL: Nu se există! Am avut eu grijă să reglez tirul 
cum trebuie. Ariciul a scăpat nevătămat. (Vâră o mână 
pe teava tunului şi scoate Ariciul.) Uitaţi, e curat ca 
lacrima. 

GUZGANICI (/uándu-se cu mâinile de cap): Bravo! Bravo! 
Bravo şi... ieşi afară! 


(Portarul iese pe uşă contrariat. Guzgănici rămâne cu 
Ariciul, pe care-l priveşte meditativ, cu o mână la falcă.) 


CORTINA 

TABLOUL 4 


Biroul lui Guzgănici. La ridicarea cortinei, acesta intră 
furios, urmat de Unchiul din partea mamei şi de cei trei 
nepoti. Vorbesc toti deodată, agitați. 


GUZGÁNICI: Nu înţeleg nimic. Vorbiti pe rând. 

UNCHIUL DIN PARTEA MAMEI: Aveai cunoştinţă de faptul 
că în curte se află o grămadă mare de dopuri 
sfărâmate, refuzate de către clienţi, grămadă care 
creşte din lună în lună? 

GUZGANICI: Da, şi pe care v-am spus s-o acoperiţi cu 
pământ, transformând-o într-un rond de flori. 

UNCHIUL DIN PARTEA MAMEI: Aşa am şi făcut. Am 
acoperit dopurile cu pământ şi am răsădit peste ele 
panselute. Dar azi dimineaţă ne-am trezit că pământul 
a fost răscolit, florile aruncate şi dopurile lăsate la 
vedere. 

GUZGANICI (/uándu-se cu mâinile de cap): Doamne, 
Dumnezeule! 

NEPOTUL I: Dar asta nu-i nimic. 

NEPOTUL II: Pentru că a venit pe la noi un fotoreporter... 

NEPOTUL III: Care le-a fotografiat... 

GUZGANICI (urlána): Dar cine a dat pământul şi florile la o 
parte? 

NEPOTUL I (timid): Ariciul... 

GUZGANICI (perplex, rămâne pe gânduri): Asta e cu totul 
nemaipomenit şi intolerabil! Personal, am sperat că 
micile incidente şi neplăceri provocate de acest individ 
cu înfăţişare de arici nu au un caracter premeditat. Din 
această clipă însă îmi dau seama cu luciditate că vrea 

sá mă distrugă. Constiinta mă obligă să nu las lucrurile 
să continue în felul acesta. Doresc să rămân singur. 
(Ceilalti pleacă. Guzgănici formează un număr de 
telefon.) Alo! Duduiţă, spune-mi te rog dacă circul 
„Arena cu groază” mai este în localitate. Poftim? A 
plecat? Mulţumesc. (/nchide telefonul. Singur.) Bravo, 
tovaráse Tolfini, bravo tovarăşă Rafistolina! Mi-ati luat 
bánisorii, v-aţi cărat, iar eu am rămas cu Ariciul! (Se 
plimbă agitat, răvăşit de gânduri.) Dumnezeule, ce pa- 
coste pe capul meu! Asta mă duce la sinucidere. Oare 
nu mai există pe lume arme cu care să se poată lupta 
împotriva aricilor? (Se gândeşte îndelung, apoi tresare 
şi sună Secretara, care intră peste o clipă.) Draga mea, 
aşa superficială cum eşti, poţi să-mi faci rost de o 
sfoară trainică şi de un săpun? 

SECRETARA: Ce fel de săpun? De faţă sau de rufe? 

GUZGANICI: Indiferent. 

SECRETARA (dá să iasă, dar îşi aduce aminte): Dragul 
meu, te sinucizi? 

GUZGANICI: Nu e necesar să cunoşti prea multe 
amănunte despre viata mea personală. 

SECRETARA (extaziată): Ah, ce interesant trebuie să fie 
când te sinucizi! (Cu regret.) Dar pentru asta trebuie să 
fii un om profund, cu complexe. Or, eu sunt 
superficială. Abia când împlinesc 21 de ani am de gând 
să devin profundă. Atunci poate mă sinucid si eu...(/; 
vine o idee.) Ştii ce? N-ai vrea să murim amândoi? 
(Romantică.) Să ne spânzurăm cu aceeaşi sfoară! (Din 
ce în ce mai romantică.) Şi cu acelaşi săpun... 

GUZGANICI (revoltat): Hai, du-te. Devii pur şi simplu 
vulgară. Cum o să mă sinucid împreună cu tine? Ce-o 
să zică lumea despre mine? Du-te! Du-te si adu ce ți- 
am cerut. (Secretara iese. Guzgánici aprinde o țigară, 
ia o coală de hârtie şi începe să scrie, vorbind singur.) 
In noaptea aceasta neagră, judecându-mă nemilos şi 
sever... (Secretara intră cu sfoara şi săpunul şi ascultă 

înmărmurită) ...cuprins de profunde remuşcări şi având 
pe conştiinţă pete de neşters, am hotărât de bună-voie 
să-mi pun capăt zilelor... (Dă cu ochii de Secretară.) Ai 
adus ce te-am rugat? 

SECRETARA: Da. 

GUZGANICI: Mulţumesc. (Continuă să scrie, dar fără să 
citească. După ce termină, pune hârtia într-un plic pe 
care-l închide şi-l sigilează. Apoi ia sfoara şi săpunul din 
mâna Secretarei, se îndreaptă către casa de bani şi o 
deschide.) Cine întreabă de mine spui că nu ştii nimic. 
(Intră în casa de bani şi trage uşa după el. Secretara 
priveşte totul perplexá, dă să plece, dar se 
răzgândeşte, se apropie de casa de bani şi bate în uşă 
discret. Guzgănici deschide şi întreabă dinăuntru.) Ce 
vrei? 

SECRETARA: Nici măcar nu mă sáruti înainte de a má 
părăsi definitiv. 

GUZGANICI: Bagă capul înăuntru. (Secretara vâră capul 
înăuntru şi Guzgănici o sărută, apoi închide uşa.) 

SECRETARA (privind spre usa care s-a închis, cu gingásie): 
Pa, responsabilule! 


CORTINA 

TABLOUL 5 


Un colt de cimitir. Câteva clipe scena e goală. O muzică 
funebră anunţă însă apropierea unui cortegiu, ceea ce se 
şi întâmplă. Un băiat duce pe umăr un catafalc în 
miniatură. Pe catafalc se află Ariciul, înconjurat de flori. În 
urma catafalcului merg Guzgănici, gaşca lui şi două babe 
bocitoare. Cortegiul face un mic ocol, apoi se opreşte în 
fata unei gropi, lângă care stă un gropar cu frânghiile pre- 
gătite pentru coborârea coşciugului. Mama, îndoliată, 
pare a fi cea mai îndurerată şi neconsolată. Guzgănici se 
urcă pe un podium, priveşte grav asistența, apoi începe 
să vorbească. 


GUZGĂNICI: lubiti salariaţi! Cu adâncă mâhnire în sunet, 
am durerea de a vă anunţa că astă-noapte, aproximativ 
în jurul orei unu, după o lungă şi grea suferinţă 
sufletească, scumpul şi nepretuitul nostru Arici şi-a pus 
capăt zilelor, decedând. El a fost găsit spânzurat. La 
locul sinuciderii s-a descoperit această scrisoare, pe 
care o desfac în faţa dumneavoastră. (Scoate din 
buzunar o scrisoare pe care o desface.) lată ultimele 
cuvinte ale răposatului: „In noaptea aceasta neagră, 
judecându-mă nemilos şi sever, cuprins de profunde 
remuşcări şi având pe conştiinţă pete de neşters, am 
hotărât de bună-voie să-mi pun capăt zilelor. Hotărârea 
aceasta nu este întâmplătoare. Am săvârşit de-a lungul 
vieţii mele fapte care nu puteau rămâne nepedepsite. 
Cu ani în urmă, am dat afară din propria-i casă un biet 
guzgan cumsecade. Venind în această unitate coopera- 
tistă producătoare de dopuri şi fiind o fire slabă, uşor 

influentabilá, m-am lăsat atras de către unele elemente 
în acţiuni care au dus la încălcarea regulamentului de 
ordine interioară, aducând astfel prejudicii morale 
tovarăşului Guzgănici, pe care-l stimez şi îl apreciez din 
adâncul sufletului (Guzgănici îşi şterge o lacrimă cu 
mâneca) şi pe care, înainte de a-mi trăi ultima clipă a 
vieţii, îl rog să mă ierte şi să-mi poarte o amintire 
plăcută. Adio!” Semnat propriu: Arici. lată, deci, dragi 
salariaţi, ce întâmplare tragică şi ce final îngrozitor. 
Vărsând lacrima ce se cuvine pe cadavrul său, noi nu 
putem să nu-i atragem insă atenţia decedatului Arici şi 
asupra altor apucături urâte pe care le avea, mai ales 
apucătura de a se băga acolo unde nu-i fierbea oala. 
Dar în asemenea momente de tristă încercare nu e 
bine să cercetăm lipsurile şi să ne criticăm. Mult mai 
folositor este să dăm dovadă că suntem oameni şi că 
ne înţelegem între noi omeneşte. Acum, s-ar putea ca 
unii dintre dumneavoastră, având un nivel de cultură 
generală mai scăzut, să-şi închipuie că noi vom rămâne 
fără un arici. Nu. Nu se va întâmpla aşa ceva. Eu 
propun să-l îngropăm pe scumpul nostru Arici numai cu 
o parte a trupului, adică să reținem blana, s-o împăiem 
şi s-o aşezăm în incintă, pe piedestalul pe care a stat 
răposatul. In felul acesta, Ariciul va trăi mai departe 
printre noi, ca un simbol şi stimulent eficace. Şi cu 
aceasta, adunarea noastră îndurerată a luat sfârşit. 
Adio, dragul nostru Arici! (Guzgănici face un semn 
către bocitoare şi acestea încep să bocească în cor. 
Peste câteva clipe le face însă semn să se oprească.) 
Ajunge! Cântaţi îngrozitor de fals. Ne-aţi luat banii de 
pomană. (Către toti cei prezenţi, făcându-le semn să 
plece.) Gata, mergeţi şi lásati-má singur. 


(Cei prezenți pleacă. Guzgănici rămâne numai cu 
Groparul, care are un cuțit imens în mână.) 

GROPARUL: Pot să încep? 

GUZGANICI: Da, şi lucrează cât mai rapid. Ce adâncime 
are groapa? 

GROPARUL: Doi metri. 

GUZGANICI: Cam superficială. Putea să fie mai profundă. 


(Groparul caută ceva, năucit, în dreapta şi în stânga, se 
scarpiná după ceafă, apoi vine spre  Guzgánici, 
nedumerit. ) 


GROPARUL: Nu te supăra dumneata, unde e...? 

GUZGANICI: Ce să fie? 

GROPARUL: Animalul ăla care trebuie jupuit şi înhumat. 

GUZGĂNICI (u/uit, intrând în panică): Cum unde e? Nu e 
pe catafalc? (Aleargă într-acolo şi vede că nu e; se ia cu 
mâinile de cap.) Nenorocitule, ce-ai făcut cu Ariciul? 
Unde e, că te dau pe mâna justiţiei! Escrocule, furi 
cadavre! Unde e şeful dumitale, responsabilul 
groparilor? 

GROPARUL (ca/m): E plecat în concediu. 

GUZGĂNICI: În concediu? Nu-i nimic, te reclam când se 
întoarce. (Ínnebunit.) Nenorocitule! De ce n-ai păzit 
cadavrul? 

GROPARUL: Păi, dacă a fugit, înseamnă că nu era 
cadavru... 

GUZGĂNICI: Atunci ce era? 

GROPARUL: Înseamnă că era viu. 

GUZGĂNICI (uimit de  perspicacitatea acestuia): Ai 
dreptate. Dacă a fugit, trebuie să fie pe undeva pe- 
aproape. Aleargă şi caută-l! Dacă-l găseşti, ai de la 
mine un bacşiş gras. 


(Groparul fuge să-l caute. Guzgănici caută şi el, 


mergând în patru labe, printre boschete. Peste câteva 
Clipe, Groparul vine cu Ariciul infásurat în haină.) 

GROPARUL (aruncându-l jos, la picioarele lui): Poftim, l-am 
gásit. 

GUZGĂNICI (fericit): Bravo! la cinci lei si du-te si bea o 
ţuică. Lasă cá rezolv eu restul. (Groparul pleacă. 
Guzgănici se învârteşte în jurul Ariciului, agitat.) 
Drágutul de tine. Faci ce faci şi iar încerci să fugi de 
mine. Fir-ai tu să fii de potaie! Eşti mai al dracului decât 
credeam. De bătut, te-am bătut, de sinucis, te-am 
sinucis, Şi, cu toate astea, continui să exişti. Cu mintea 
ta neevoluată gândeşti că ai să scapi totuşi de mine. Ei, 
află că n-o să scapi! (Se apropie de el şi incearcă să-l 
mângâie.) Usurel... usurel... Mânca-l-ar nenea pe el să-l 
mănânce... (Deodată sare ín sus ca înțepat.) Ah, 
formidabil! Genială idee mi-a venit! (Gánditor.) Da, în 
sfârşit, am găsit soluţia capitală. (So/emn, către Arici.) 
lubitul meu duşman de moarte, îţi declar în mod oficial 
că am să te mănânc! Da, ce te uiţi aşa năuc la mine? 
Nu-ţi vine să crezi? Află că nu glumesc. Am să te 
mănânc pur şi simplu. (Sadic.) Da, am să te mănânc! 
Am să te mănânc. (/nhatá Ariciul, simulează că-l 
înghite, apoi rásuflá uşurat.) In sfârşit, slavă fie, 
Doamne! Sunt salvat. Am scăpat de-o pacoste. 


(Dinspre stânga apar Mama, cei doi unchi şi cei trei 
nepoți.) 


MAMA: Hai, dragă, ce faci, nu vii? 

GUZGĂNICI: Sunt gata. 

MAMA (îşi face cruce): Dumnezeu să-l ierte şi să-i fie 
tărâna uşoară. 

GUZGĂNICI: N-are care táránà să-i fie uşoară, pentru cá 
nu l-am mai îngropat. 

UNCHIUL DIN PARTEA MAMEI: Nu cumva a fugit iar? 

GUZGÁNICI (voios): A fugit, dar l-am prins. L-am prins şi 
pe urmă l-am mâncat. 

MAMA (îşi face cruce): Doamne păzeşte! Cum adică? 

GUZGĂNICI: Pur şi simplu l-am mâncat. Ca să terminăm 
odată problema. 


(Toti se privesc uimiti şi îngrijorați.) 


UNCHIUL DIN PARTEA TATEI: Să nu-ţi facă rău, dragă. E 
periculos, mai ales dacă e crud, nepregátit. 

MAMA: Nu simţi nimic? (Îi pune mâna pe frunte.) N-ai 
temperatură? 

GUZGĂNICI (îngrijorat deodată): Parcă... Da... Íntr- 
adevăr... Cred că am nişte frisoane... (Se gândeşte 
puţin.) Simt că se petrece ceva foarte ciudat cu mine... 
Aşa., nişte transformări complexe... Parcă n-aş mai fi 
eu... E ceva din punct de vedere al conştiinţei... Pe 
cuvântul meu! 

NEPOTUL I (înțelept): Asta e foarte periculos. 

NEPOTUL II: Când se transformă conştiinţa înseamnă că... 

NEPOTUL III: ...s-a petrecut o mare transformare. 

GUZGĂNICI (transfigurat, trăind o revelaţie): Da, cred că 
m-am transformat radical. Mă simt alt om! Pe cuvântul 
meu! (Toti îl privesc consternati.) Parcă totul în jurul 
meu e altfel, culorile pe care le ştiam s-au schimbat. 
Privirile mi s-au limpezit... Uite, în clipa asta îmi dau 
seama perfect de bine că sunteţi nişte lichele jalnice! 
Pe cuvântul meu! Matale, mamă, să-ţi fie ruşine, tragi 
chiulul toată ziua şi umbli cu aranjamente şi bârfe... 
Dânşii, unchii mei, fac nişte afaceri foarte urâte... Scot 
materiale afară pe sub mână... Introduc altele... 
combinaţii murdare! Aştia (arată spre nepoti), nişte 
dobitoci care iau leafa de pomană, nişte lepre şi nişte 
escroci mai mici... Da, e ceva formidabil! Imi dau 
perfect de bine seama cine sunteţi! Chiar azi am să vă 
zbor afară! Pe unii dintre voi vă dau chiar pe mâna 
justiţiei! 

MAMA (îngrozită): Dragul meu, tu eşti bolnav! Ce-i cu 
tine? 

GUZGÁNICI: N-am nimic, mamá, sunt sánátos. Mi s-a 
trezit constiinta! 


(Toti ceilalti se privesc semnificativ.) 


MAMA (cátre unchi): E limpede, a máncat Ariciul si din 
cauza asta... (Către Guzgánici.) Dragul meu, nu vrei să 
iei un purgativ? 

GUZGĂNICI (hotărât): Nu, nu iau nimic. Mă simt foarte 
bine. 

UNCHIUL DIN PARTEA MAMEI (către Mamă): S-a smintit! 
Asta e în stare să ne nenorocească pe toţi. (Către 
Guzgănici, apucándu-l energic de piept.) Ce-i cu tine, 
trezeşte-te din nebunie! 

GUZGĂNICI (// respinge cu indignare): la mina de pe mine, 
escrocule! Am să dau la iveală toate potlogăriile tale! 
Nici unul n-o sá scápati! 


(Mama, unchii şi nepoții se adună repede într-un colt, 
discută ceva rapid şi iau o hotărâre. Apoi se întorc 
amenintátori spre Guzgănici. Acesta încearcă să fugă, dar 
urmăritorii îl înconjoară, îl prind de mâini şi de picioare şi, 
fulgerător, îl aruncă în groapa pregătită pentru Arici şi 
pun o lespede grea deasupra.) 


MAMA (făcându-şi cruce): Dumnezeu să ne ierte, am făcut 
un păcat, dar n-aveam încotro. Era bolnav şi trebuia să- 
| sacrificăm. 

UNCHIUL DIN PARTEA MAMEI: Să plecăm de-aici cât mai 
repede! 


(Se uită în dreapta şi-n stingă prudenti, apoi pleacă 
unul câte unul. In urma lor, Guzgănici urlă din groapă: 
„Asasinilor! Escrocilor!” Infiorati, asasinii grăbesc pasul.) 

CORTINA 

TABLOUL 6 


Biroul lui Guzgánici. La ridicarea cortinei, în scenă se află 
un grup numeros de salariaţi din întreprindere: 
Corespondentul voluntar — căruia oamenii îi spun 
acum „tovarăşe responsabil” —, Controlorul de calitate, 
Şeful de echipă şi alţii. Aceştia discută aprins, aplecati 
cu toţii asupra unei hârtii desfăşurate larg pe masă. 

RESPONSABILUL (acelaşi cu Corespondentul voluntar, 
către Controlorul de calitate): Da, ideea dumitale e 
foarte bună. Aşa să facem! Sunteţi de acord? 

ŞEFUL DE ECHIPA (preocupat): Dar dacă am muta si 
malaxorul ăsta şi i-am anexa bazinul de la malaxorul 
cel vechi, care stă nefolosit? 


(Toti se gândesc. Intră Guzgánici; priveşte în jur náuc, 
ca venit de pe altă lume, apoi rămâne încremenit intr-un 
coif. Oamenii din jur îi remarcă în treacăt prezența, dar 
nu-i dau nici o atenţie, îşi văd mai departe de treburi. 
Guzgănici încearcă să spună ceva, dar Controlorul de 
calitate îi ia vorba din gură.) 


CONTROLORUL DE CALITATE: Într-adevăr, şi eu m-am 
gândit odată să facem aşa. Cunosc bazinul şi cred că e 
păcat să nu-l folosim. Am mări producţia cu cel puţin 
zece la sută. 

RESPONSABILUL: Asta-i foarte important. (Se gândeşte 
puțin, apoi hotărăşte.) Hai să mergem la fata locului. 
Hotărâm acolo. 

ŞEFUL DE ECHIPA (către noul responsabil): Tovarăşe 

responsabil, eu mai am o idee în legătură cu... 
RESPONSABILUL: Să lămurim mai întâi treaba asta şi pe 
urmă discutăm şi cealaltă problemă. 


(Se ridică şi pleacă toti. Guzgănici încearcă să spună 
ceva, dar aceştia trec pe lângă el şi se duc, fără să-l 
observe. Guzgănici rămâne singur, cuprins de o mare 
nedumerire. Peste câteva clipe intră Secretara, care 
deretică pe birou. văzându-l, tresare.) 


SECRETARA: la te uită! Ce-i cu dumneata? 

GUZGANICI (încă năucit): Eu.. 

SECRETARA: Unde ai fost până acum? 

GUZGĂNICI: În mormânt.. 

SECRETARA (înfiorată): În mormânt? 

GUZGĂNICI: Da... Am fost înmormântat de viu... în chip 
samavolnic. _ 

SECRETARA (îşi face cruce): Doamne Dumnezeule! Incep 
să devin mistică. Dar cum ai ajuns în mormânt, 
iubitule? 

GUZGANICI (cu aceeași figură de om căzut din lună): 
Ştii... atunci la cimitir... eu am mâncat Ariciul... pe urmă 
m-am transformat... iar ei... m-au îngropat... 

SECRETARA (se strâmbă, în semn că nu pricepe nimic, 
dar e totuşi curioasă): Şi? 

GUZGĂNICI: La un moment dat am adormit... Pe urmă, 
când m-am trezit... Ariciul fugise! Aşa că iar m-am 
transformat. 

SECRETARA (strámbándu-se nedumeritá şi neconvinsá): 
Mda... se poate... Ariciul, într-adevăr, s-a întors înapoi. 

GUZGĂNICI: Şi ce face? 

SECRETARA: Ce să facă? Bine, îşi vede de treabă. 
(Amintindu-şi.) Ştii, a fost şi el la şedinţa aia. 

GUZGĂNICI: Care şedinţă? 

SECRETARA: A, nu ştii? A fost o şedinţă tare de tot. P-ăia 
ai dumitale... neamurile... i-au făcut oamenii piftie... S-a 

spus tot, să ştii. Şi s-au luat şi măsuri. Militia... chestii... 
Mai bine că n-ai fost aici... Când s-a propus să fii scos, 
s-a votat în unanimitate. Acum avem un responsabil 
mult mai tânăr si mai drăguţ... Am şi avut cu el o 
discuţie. 

GUZGANICI: Ce fel de discuţie? 

SECRETARA: Asa... (Cu înțeles.) Am încercat să fiu puţin 
superficială. 

GUZGĂNICI: Şi? 

SECRETARA (dezamăgită): Nu m-a înţeles. A zis că de 
mâine să intru în producţie, să învăţ o meserie. Incerc 
şi asta. Să vedem ce iese. (/ese. Pe uşă îşi vâră capul 
Inspectorul.) 

INSPECTORUL: Tovarăşul responsabil nu-i aici? 

SECRETARA (de afară): E prin secţii. 

GUZGĂNICI (către Inspector, care vrea să plece): Tovaráse 
Inspector! 

INSPECTORUL (intră în birou): Da. 

GUZGĂNICI (intimidat): Mă mai cunoaşteţi? Eu sunt... 

INSPECTORUL (sever): Da, ştiu cine eşti... 

GUZGANICI: Vorba e... ce fac eu acuma? 

INSPECTORUL: Ce faci? Muncesti! 

GUZGĂNICI (năucit): Sigur că da... Evident... Aş vrea să vă 
întreb însă ceva... Eu nu sunt lămurit nici acum prea 
bine... Odată, când aţi fost pe la noi în inspecţie, mi-ati 
spus ceva de un arici... (Aducându-şi cu greu aminte.) 
Adică, cum că noi nu avem un arici şi că ar fi bine să 
avem... 

INSPECTORUL: Da, şi ce-i cu asta? 

GUZGĂNICI: Păi de-aia vă întreb şi eu. Ce-a fost cu Ariciul 
ăsta? Pentru cá totul... ca să zic aşa... de-aici 
porneşte... Ariciul ăsta m-a... 

INSPECTORUL (nedumerit): Nu ştiu ce vrei să spui. Te 
simţi rău, ai astenie? 

GUZGĂNICI: Da... Mă simt oarecum slăbit fiziceşte... Ştiţi, 
cred că din cauza mormântului... Lipsă de aer, 

întuneric... 

INSPECTORUL (privindu-l îngrijorat): Ar trebui sá te 
îngrijeşti... (Plecánd.) Du-te la un doctor şi îngrijeşte-te. 
Aráti foarte rău şi schimbat. 

GUZGANICI (singur, buimac): Da, sigur... Totuşi... Nu mi se 
explică ce e cu Ariciul... Cum vine... De ce, totuşi... 


(Secretara intră să caute ceva pe birou şi-l priveşte 
perplexă. Guzgănici iese mormăind ceva incoerent. Secre- 
tara face către spectatori semn că s-a scrántit.) 


CORTINA 

EPILOG 


O sală de aşteptare, mobilată corespunzător. Pe usa din 
față scrie cu litere mari: AUTOR DRAMATIC. ZILE PENTRU 
AUDIENTE ŞI PRIMIRI: LUNI, MARTI şi MIERCURI — PER- 
SONAJELE POZITIVE. JOI, VINERI si SÁMBATA — 
PERSONAJELE NEGATIVE. DUMINICA — ADMIRATORII ŞI 
ADMIRATOARELE. NU INSISTAŢI ÎN AFARA ACESTOR ZILE 
SAU DACĂ NU VATI ÎNSCRIS DIN TIMP PE LISTA. La 
ridicarea cortinei, ín sala de aşteptare se află câteva 
personaje cu înfăţişare negativă, printre care şi 
Guzgănici. Ştefan, un zdrahon uriaş în livrea cu şireturi, 
cercetează o listă. De alături se aude deodată un zgomot 
de farfurii sparte. Ștefan tresare şi mormăie supărat. 


ŞTEFAN: Numai belele îmi fac nenorocitii ăştia de negativi. 
Nici vasele nu sunt în stare să le spele ca lumea. 

AUTORUL (/esind din cabinet în halat de casă şi papuci, 
cu o mutră infatuată): Ştefan! 

ŞTEFAN (supus): Da, maestre! 

AUTORUL: Am auzit un zgomot suspect. 

ŞTEFAN (bálbáindu-se): Da... cred că s-a spart ceva la 
bucătărie. 

AUTORUL (privindu-l sever); lar mi-ai pus personajele la 
corvoadá? Ti-am interzis asta o dată pentru totdeauna! 

ŞTEFAN (supus): Numai pe cele negative, maestre. Cu 
cele pozitive mă port corespunzător. 

AUTORUL: Te rog să te porţi corespunzător şi cu cele 
negative. Nu trebuie să le umileşti. Altă dată n-or să 
mai vină la noi. Or să se ducă ia alţi autori, care ştiu să 

se poarte atent cu ele. 
ŞTEFAN: Bine, maestre, am înţeles. 
AUTORUL: Câţi sunt pe listă? 
ŞTEFAN: Zece. Trei sunt aici, unul la bucătărie, unul... 


(Se opreşte, privindu-l speriat pe autor.) 


AUTORUL: Spune. 

ŞTEFAN: Unul lustruieşte parchetul în dormitor, altul udă 
florile în grădină, iar restul încă n-au venit. 

AUTORUL (gándindu-se): Ştefan! Ştii ce? Astá-seará nu 
mai primesc pe nimeni. li amáni pe toti pentru máine 
scará. Sunt obosit si indispus. Vreau sá má culc mai 
devreme. 

ŞTEFAN: Cum credeţi. Dar... 

AUTORUL: Ai încercat sá stai de vorbă cu ei? Sunt 
interesanti? 

ŞTEFAN: Nu prea. Cred că i-au mai folosit şi alţii. Unul 
singur pare mai proaspăt. 

AUTORUL: Care? 

ŞTEFAN (arată spre Guzgănici): Ala de colo. Zice ceva cu 
un arici, o chestie încurcată, nu prea am înţeles despre 
ce e vorba. S-ar putea să fie un personaj de-astea mo- 
deme... Dracu' ştie... 

AUTORUL (către personajele negative): Mergeţi acasă, 
dragii mei. Astă-seară nu vá pot primi. Veniti altă dată. 
(Cele trei personaje se ridică şi pleacă, Guzgănici fiind 
ultimul. Autorul îl strigă.) Dumneata rămâi câteva clipe. 
(Guzgănici se întoarce.) la spune-mi pe scurt despre ce 
e vorba. 

GUZGÁNICI (umil, cu o mutrá spăşită): Nu ştiu dacă má 
cunoaşteţi... 

AUTORUL: Nu te cunosc. 

GUZGĂNICI: Eu sunt personajul principal din comedia 
dumneavoastră Ariciul de la „Dopul perfect”. 

AUTORUL (nedumerit): Ştefan, am scris eu o asemenea 

comedie? 

STEFAN: Da, maestre, ati scris. Stiti, aia care v-a fost 
respinsá de zece ori pe motiv cá e proastá, dar 
dumneavoastră ati făcut ce-ati făcut, ati mai cârpit-o 
pe ici, pe colo, încât a mers până la urmă. Critica v-a 
cam înjurat, ce e drept. 

AUTORUL: Tot nu-mi amintesc. 

STEFAN: E vorba de chestia aia cu Ariciul... 

AUTORUL: Aha, parcă... (Către Guzgănici.) Spune dragă, 
care-i problema? 

GUZGĂNICI: Dacă nu vă deranjez, aş vrea o lămurire. 
Dumneavoastră aţi pus acolo, în piesă, un arici.. Şi eu 
nu ştiu care e rostul lui... 

AUTORUL: Rostul lui? Parcă eu mai ştiu?! Poate era un 
simbol. 

GUZGĂNICI: Mă rog, eu înţeleg, e posibil — nu-i aşa? — şi 
simbolul, nimic de zis, dar acest Arici m-a chinuit 
îngrozitor şase tablouri. Am încercat sá mă lupt cu el, l- 
am şicanat, l-am bătut, l-am ucis, l-am mâncat, mă rog, 
ce-am putut şi eu, dar mi-a fost imposibil să-l înving. 
Până la urmă tot el m-a dat gata. 

AUTORUL: Cum, adică, te-a dat gata? Explică-mi mai 
amănunţit, eu nu-mi mai amintesc piesa decât foarte 
vag. 

GUZGĂNICI (cu deznădejde): Adică m-a scos din schemă! 
Mi-am pierdut pâinea! 

AUTORUL: Păi sigur, aşa şi trebuia să se întâmple! El 
reprezenta probabil noul şi la mine noul învinge 
întotdeauna, indiferent de mijloace. 

GUZGANICI: Bine, bine, dar eu ce fac? 

AUTORUL: Ce să faci? N-ai ce face! Eşti un personaj 
negativ, şi a trebuit să fii înfrânt, în mod obiectiv. 

GUZGĂNICI (cu /acrimi în ochi): Totuşi... să mă scoată din 
pâine. Aveam un serviciu destul de bun... 

AUTORUL: Nu-i nimic. O sá te pui din nou pe treabă, o sá 
munceşti, o să te reeduci, îţi speli păcatele... (Către 

lacheu.) Ştefan, notează. Asta cu reabilitarea e o idee 
pentru o nouă piesă. 

GUZGĂNICI (índárjit): Şi dacă eu nu vreau sá mă reeduc?! 
Nu-mi convine... 

AUTORUL: A, dumneata eşti un inadaptabil, un înrăit! 
Foarte bine, atunci te lichidez complet. 

GUZGĂNICI: Adică cum? 

AUTORUL: Foarte simplu. Te omor şi te arunc în stradă. 

GUZGANICI: Şi ce se întâmplă pe urmă? 

AUTORUL: Se întâmplă că dispari definitiv. Sau, eventual, 
vine un alt autor, îţi ia cadavrul şi face din dumneata 
un personaj nou. S-ar putea să ai şi şansa asta. 

GUZGĂNICI (multumit): Da, asta cred că ar fi cel mai bine. 
Ştiţi, eu aş dori să rămân negativ. Vă rog să mă 
lichidati. 

AUTORUL: Stefan! Dá-mi pistolul! 


(Stefan dispare şi vine cu un pistol. Autorul trage un foc 
în tâmpla lui Guzgănici, care se prăbuşeşte mort.) 


ŞTEFAN: ÎI iau? 

AUTORUL (după ce se gândeşte puțin): Da, ia-l, dar nu-l 
arunca în stradă. Mă gândesc totuşi să-l reiau într-o altă 
piesă, puţin modificat. Nu stau chiar atât de bine cu 
tipurile, încât să-mi permit luxul de a le arunca pe 
stradă. 

ŞTEFAN: Într-adevăr, în ultima vreme... Apropo, maestre, 
mâine aveţi procesul acela cu plagiatul. Să nu uitaţi. 
AUTORUL (amárát): Nu, n-am să uit. (Privind lung 
cadavrul.) la-l si îngroapă-l în grădină. (Stefan iese, 
trăgând cadavrul după el.) Şi îngroapă.-l, te rog, cât mai 
adânc, nu cumva să-l simtă criticii. Pe urmă pretind că 
sunt facil, că-mi lichidez personajele negative ca să 
scap de ele, să nu trebuiască să le mai îndrept. Şi pune 
un semn deasupra gropii, să ştim de unde să-l luăm 

mai târziu. 

STEFAN (de afară): Da, maestre, am înţeles. Culcati-vá, că 
sunteţi obosit. 

AUTORUL (căscând): Într-adevăr, sunt obosit. (Către 
spectatori.) Dacă aţi şti ce greu se scrie o piesă! 


---- CORTINA ---- 

